
Prefaco dil duesma edituro 


Kande me prizentis la unesma edituro di ca verko, en 
novembro di 2018, me ne expektis tanta reakti. Me tre joyas ke 
nia samideani ne esis indiferenta pri la kontenajo di verko tante 
informoza e tante fakala. 

Fortunoze me recevis ne nur gratuli e kurajigi ma anke 
helpiva kritiki, nome, Madonna e Drake per privata mesaji 
avertis me pri omisi ed emendinda neprecizaji en la parti 
koncernanta lia verkari (p. 63-64 e 66-69, rispektive). Me 
kordiale dankas li pro lia afableso e komplezemeso! 

Yen la precipua novaji dil duesma edituro: 

e 4 pluampligita ped-noti: 116 (p. 67-68), 122 (p. 69-70), 

129 (p. 72), 136 (p. 75-76). 

e 10plusa ped-noti: 33 (p. 24), 106 (p. 63), 107 (p. 64), 108 

(p. 64), 112 (p. 65), 114 (p. 66), 115 (p. 67), 132 (p. 74), 

137 (p. 76) e 138 (p. 76). 

e Plusa citaji de verki da Couturat, Juste, Madonna e 

Partaka, konsultita erste recente. 

e Indexo di imaji (p. 91). 
Ica edituro esas do korektigita e kelke plu ampla kam la 


unesma, ma esencale koncernesas la sama verko. 


Preliminara expliko 


Dum internaciona *koloquo pri Ido, che 
KCE (Kulturala Centro Esperantista), en La 
Chaux-de-Fonds, Suisia, me diskurse prizentis en 
Esperanto, ye 2018-04-14, rezumo di ca studiuro, 
qua pose aparis komplete en Literatura Foiro, 
2018, n-ri 293 (p. 153-168) e 294 (p. 220-230). 


La nuna Ido-tradukuro esas richigita per multa 


plusa fotografuri ed altraspeca imaji (kun detaloza Dopa (adgardena) 
. : p n fasado di KCE en La 
subskriburi) e multa plusa ped-noti e citaji. Ultre Chaux-de-Fonds. 


to, la 5-ma chapitro (“Ido-poezio pos Juste”) esas 
rikompozita, aktualigita e pluampligita. En ol me nun mencionas 
i.a. Ido-verki qui (ri)aparis pos la dato en qua me mustis livrar la 
manuskripto a KCE (2018-02-10). Pluse, me prizentas preske 
omna citaji en lia originala linguo, sempre kun Ido-tradukuro. 
Me dankas mea amiko Partaka pro lua skrupuloza revizo 
dil originalo e di ca tradukuro e pro omna lua emendi, remarki e 
sugesti, qui multe helpis me plubonigar la manuskripto. Me 
transskribis la Ido-citaji tal quala li aparas en l'anciena numeri 
di Progreso e markizis omna obsoleta vorti per preiranta º, 


exemple: °ambicyo, “sa, “max. 


1. Lingui e poezio 


Quala relato existas inter linguo e poezio? Kad ula lingui 
esas plu “apta” por poezio kam altri? Ka tala “apteso” dependas 
de la linguala "naturaleso" od “artificaleso”? Kad exemple 
Esperanto esas plu apta por poezio kam Ido od Interlingua? Yen 
desfacile respondizebla questioni. Evidente la quanto de poemi 
originale o traduke kompozita en Esperanto esas multe plu 
granda kam en Ido ed Interlingua. Pro to anke la quanto de bona 
Esperanto-poemi esas nesuperireble plu granda kam la quanto 
de tala poemi en Ido od Interlingua. Tamen tala statistiko per su 
ipsa ne pruvas ke Esperanto — od irga linguo, artificala o ne — 
esas poeziale plu apta o plu meritoza kam altra. La koncepto pri 
"apteso" esas relativa, subjektal e tre individual. Pro to tala 
kompari apene havas valoro. Tamen esas posibla e pen-valoras 
komparar lingui sur poezial nivelo rekursante ad altra kriterii. 
Exemple, explorante lia interna — t.e. struktural — qualesi, qui 
favoras o desfavoras poezial skriptado. Esas posibla e pen- 
valoras komparar anke la t.n. "spirito" di singla linguo ed 
analizar kad ol stimulas tala skriptado. Fine, esas posibla e pen- 
valoras komparar la cirkonstanci en qui formacesis la poetiko di 
ta od altra linguo. Yen precize la temo di ca studiuro, qua tamen 


konsideros nur Esperanto ed Ido. 


2. La voyo di Esperanto adsur Parnaso 


Dum krear sua linguo Zamenhof konsideris ne nur utilismo 
o kriterii pure lingual o linguistikal ma anke humanismo ed 
estetiko. Kande il esis yuno, il prizis poezio e mem aspiris divenar 
poeto en la Rusa, qua esis un de lua hemala lingui,! e ta dileto segun 
semblo nultempe febleskis dum lua tota vivo.” Il kompozis en la 
Rusa, ankore infanto, «diversa versaji» ed, evante nur dek yari, 
mem «5-akta tragedio».? L'unika texto-fragmento ek lua unesma 


linguala projeto, Lingwe Uniwersala, esas konocata strofo: 


Malamikete de las nacjes 
Kado, kado, jam temp’ esta. 
La tot' homoze in familje 


Konunigare so debi.“ 


! Pri la lingui parolata da Zamenhof ankore existas miskompreni e mem 
miti. Verd-Conradi (2003: 300—309) detaloze exploris la temo e 
donas ampla bibliografio. Regretinde lua artiklo, kompozita en la 
Hispana, ne vaste difuzesis inter la interesati. 

? En letro publikigita en The American Esperanto Journal en januaro di 
1908 (do probable skribita fine di 1907), Zamenhof ya informis ke 
«Me tre amas poezio e muziko; ma regretinde la tro okupata tempo 
tote ne permisas a me juar oli» («Mi tre amas poezion kaj muzikon; 
sed bedaürinde la tro okupita tempo tute ne permesas al mi gui ilin»; 
vd. pvz 1992: 304). 

3 En letro da Zamenhof a Michaux ye 1905-02-21 (vd. Waringhien 
1948: 111). 

^ «Enemikeco dil nacioni / Falez, falez, ja es tempo. / La tot homaro en 
familio / Unionar su devas» (vd. Waringhien 1989: 23 

Ja lore (1878) Zamenhof suciis l'apteso di la linguo por 
poezial verkifado. Pro to il dotis ol per la posiblajo elizionar ne 
nur substantivi (femp), ma anke adjektivi (tot), e pluse, il 
admisis *oxitona verbo-formi (está, debá) por posibligar 
maskulala versi finanta per verbo. Inter ta “licenci”, nur la 
eliziono di substantivi restis en la final versiono di Esperanto... 

Anke en la sequanta projeto, Lingvo Universala (1881— 
1882), segun la poka restanta manuskripti, on trovas du poemi, de 
qui un esas tradukita (Balladdo, da Heine) e l'altra, originala 
(Pinto, «Penso»).? Fine, anke en la t.n. Unua Libro de la Lingvo 
Internacia de D-ro Esperanto (1887) sidas tri poemi, de qui un 
esas tradukita (la mencionita balado da Heine) e du, originala: 
Mia penso (l'antea Pinto rikompozita) e Ho mia kor”.* Pluse, 
l'importo atribuita da Zamenhof a linguo internaciona kom 
mediacilo di literaturala verki konstatesas anke en lua prevido, en 
la prefaco dil Unesma Libro, ke per endukto di tala linguo «Falus 
la Chiniana muri inter homala literaturi»." 

Ne mankas poemi anke en la Dua Libro de l' Lingvo 
Internacia (januaro 1888): Kanto de studentoj — tradukuro dil 


famoza Gaudeamus igitur, da Hemza (pseudonimo di 


> vd. Waringhien 1989: 27, 31. 

6 vd. pvz 1973: 24-26. 

7 «Falus la hinaj muroj inter homaj literaturoj» (vd. vd. pvz 1973: 9). 

Zamenhof) — e El Heine’, tradukita da K.D. 
(t.e. Leo Belmont). 5 Olua A/dono (junio 1888), 
tamen, ne kontenas poeziaji.” 

En la unesma numero di La Esperantisto 
(septembro 1889) aparas un originala poemo (Al 
la “Esperantisto”), signatita da «Amiko»!? 
(p. 7), ed en la sequanta numero (novembro) 
sidas plusa poemo (Sonoriloj de l' vespero), 
tradukita da Grabowski del Angla (p. 12). En la 
triesma numero (decembro) aparas du plusa 
poemi: La pluva tago, da Longfellow, tradukita 


da Grabowski, e Che l? maro, da Heine, 


Leo Belmont (1865— 
1941), autoro dil 
unesma publikigita 
Esperanto-poemo ne 
kompozita da Zamenhof 
(1888) e lansinto dil 
unesma radiko ne kreita 
da ilta (mebl/). 


tradukita da E. de Wahl (p. 23). En la sequanta numero (januaro 


1890) augmentas la quanto de poemi: Nokt’ en la koro, da 


Byron, tradukita da Belmont, La renkonto de shipoj, tradukita da 


Grabowski del Angla, e Guto de pluvo, originale kompozita da 


Goldberg (p. 27). E tala tendenco ne haltis. Pos du intersequanta 


numeri senversa, en la sepesma numero (aprilo 1890) Zamenhof 


ipsa, sub la pseudonimo Hemza, kontributas per 60-versa 


originala poemo, la maxim longa de omna tillore aparinta 


? vd. pvz 1973: 83-85. 
? vd. pvz 1973: 87-105. 


10 Pseudonimo di Zamenhof (vd. Minnaja/Silfer 2015: 11). 

versaji, e anke la maxim longa de omna lua originala poemi: Al 
la fratoj (p. 39). Ol sequesas da quar-numera serio senversa e tri- 
numera serio versoza, di qua l'unesma numero (januaro 1891) 
rekorde kontenas mem quar poemi. Tamen en la lasta numero di 
ca serio (n-ro 3, marto 1891) esas atencinda precipue yena 
anunco, nun apene konocata, qua ne nur astonas pro la 
remarkinda expresuro «alta autoro», ma anke importas pro ke ol 
montras ke la linguo, malgre la tillora poeziala traduk-probi, 
segun semblo ne ja esis pronta por ampla traduko poezial (o ka 
forsan koncernesis nur manko di talento dil mencionita 
tradukero?): 

«La firmo "Friedr. Korn'sche Buchhandlung" editis en la 
linguo Esperanto la dramato da alta autoro, tradukita da V. V. de 
Majnov. Nürnberg, Verlag der Friedr. Korn'sche Buchhandlung. 
1891). La originalo esas kompozita per versi, ma por ne chanjar 
la texto dil originalo la traduko facesis per prozo. La tradukuro 
revizesis da L. Zamenhof. Ni rekomendas ica verko al amiki di 


la linguo.» (p. 22).!! 


1 «La firmo "Friedr. Korn'sche Buchhandlung” eldonis en la lingvo 
Esperanto la dramon de unu alta aútoro, tradukitan de V. V. de 
Majnov. Nürnberg, Verlag der Friedr. Korn'sche Buchhandlung. 
1891). La originalo estas skribita per versoj, sed por ne Sangi la 
tekston de la originalo la traduko estas farita per prozo. La traduko 
estas trarigardita de L. Zamenhof. Ni rekomendas tiun €i verkon al 
la amikoj de la lingvo». 

Pos du plusa numeri senversa, en la sisesma numero (junio 
1891) aparas la 60-versa originala poemo da Goldberg, La turo 
Babilona (p. 44), qua tale divenas la tillora maxim longa 
originala poemo ne kompozita da Zamenhof. Tamen, pos du 
senversa numeri, balde ta rekordo larje superiresas dal 144-versa 
originala poemo Vizitoj de la steloj sur la tero, aparinta en la 
nonesma numero (septembro 1891, p. 70—71), da Fez (t.e. Felix 
Zamenhof). 


Pos 6-numera serio versoza ed un 


Esperantisto. 


numero senversa, en la 6-ma numero di 1892 


on trovas la originala poemo Frenezulino, da 


Fez (p. 83-84), astoniva ne nur pro sua 
longeso (113 versi) ma precipue pro la 


licenci quin l'autoro, pro metrikala postuli, 


permisis a su en yena versi: Senkulpa k'el 


infano (2-ma verso), Filino mia! fals-amo lia 


(17-ma verso), K'a do detenas, k'a do 
La unesma numero di La 

malbenas (61-ma verso). En la 8-ma numero Esperantisto (1889-09-01). 

samyara trovesas atencinda poemo da Victor Hugo, La Dormo 

de l'Infano, tradukita da L. de Beaufront (p. 116—117). La 9-ma 

numero (septembro), kun sis poemi original e tradukita, 


establisas nova rekordo. Plusa rekordo establisesas en 12-ma 


numero (decembro) per 401-versa originala poemo da Devjatnin 

(p. 183-186). Pluse, samnumere, on povas lektar yena anunco: 
«Sioro V. N. Devjatnin tradukis per blanka versi la dramato da 
Pushkin “Boris Godunov" e dezirus trovar editero por ol. En la 
lasta letro il skribas a ni ke la la societo "Espero" asumis la edito 
di ta verko» (p. 181). Do, nur un yaro pos la fiasko da Majnov, 
Devjatnin sucesis tradukar dramato ne per prozo, ma per versi. 


En 1893 la revuo establisas nova 


rekordo en la juniala numero, kun sep poemi T à 
(tri tradukita) da sep diferanta autori. En la LA LIRO 
DE LA ESPERANTISTOJ 
sequanta numero (julio) on povas lektar yena koj 
KOLEKTO DA VERSAĴOJ 
remarkinda pagita reklamo: «Sub la redakcjo ——— nem 
„ESPERANTO“. 


de s-ro A. Grabowski eliris elegante eldonita 


ELDONIS 
A. GRABOWSKI. 


O = 


NURNBERG 


164 p. en 8% prezo 60 Kop. (1,50 fr)» |& iiia 


m. 


verko: La Liro de la Esperantistoj, kolekto da 


versajoj en la lingvo internacja Esperanto. 


Wu 
<A 


(p. 112). Ol esas do — malgre la kelke stranja 
La Liro de la Esperantistoj 
"ortografjo", frukto de la lora reformemeso (1893), ortografiale e 
prozodiale revolucionema 
verko kompilita da 
Grabowski. 


di Grabowski — la unesma libro-forma 
poemaro en Esperanto, kontenanta 110 
poemi da 24 autori, de qui 27 esas originale kompozita da «12 
poeti divers-naciona e  divers-lingua»" fakto sendubite 


extraordinara en linguo tante yuna. En la agostala numero (n-ro 


? Minnaja/Silfer 2015: 33. 

8), en ulsorta recensuro, Zamenhof informas ke «La linguo dil 
verko kelke (quankam ne multe) diferas de olta en nia revuo» (p. 
117), pose il indikas la precipua chanji'“ e fine informas ke 
Grabowski, en sua prefaco, iniciis votado da la Ligo e pregas la 
Esperantisti expresar ad il sua opiniono pri la prizentata reformi. 
Tamen, segun semblo, la ortografiale revolucionema verko ne 
bone debitesis, nam, quankam la pagata reklamo iteresis en plura 
intersequanta numeri dil revuo, Grabowski rezolvis diminutar 
olua preco ed ipse pagar l'afranko, segun yena anunco en la 
oktobrala numero di 1894: «S-ro Grabowski pregas me informar 
ke, por la personi qui kontaktos lu, il diminutis la kusto dil Liro 
de la esperantistoj; il sendas (kun gratuita afranko) la Liro po 50 
kop.» (p. 148)... 

En la septembrala numero di 1894 Zamenhof informas ke 
«Imprimesis la Demono da Lermontov, tradukita per rimizita 
versi da V. Devjatnin» e promisas «detaloza raporto» (p. 181) 
por la sequanta numero. En la oktobrala numero, vice recensar 
ipse la tradukuro da Devjatnin, Zamenhof preferas publikigar 


letro da «ula tre fervoroza Esperantistino», qua longe (p. 148— 


13 «La lingvo de la verko estas iom (kvankam ne multe) alia, ol en nia 
gazeto». 

ed vice kaj, lo vice ĝi, j vice i avan vokalo (radjo, familjo, kjel, edc.) 
e sinkopo en plura vorti, indikita per ' (neb "lo, speg "lo, edc). 

150) e patetike disertas pri la verko e poezio 
generale, preske sempre laudante la tradukinto, 
qua «senlimite dominacas sua rimi», quankam el 
renkontris anke «vorti rimifanta kun sua antonimi 
(lumo — mallumo, bono — malbono)»... 

En la novembrala numero aparas la «finala 
rezulturo dil votado», per qua la Esperantisti 
decidis mantenar la linguo en olua lora formo 
(p. 161-162). En la sama numero Zamenhof 
anuncas ke «A. Kofman de Odesa komencis 
tradukar /lias, la glorioza verko da Homeros, per 
hexametra versi en la linguo Esperanto» e ke 
«S-ro Devjatnin partradukis Poltava da Pushkin e 


komencis tradukar Othello da Shakespeare» 


Vasilij Devjatnin (1862- 
1938), tradukinto di 
Demono. 


(p. 163). Se on konsideras ke Zamenhof komencabis publikigar 


sur aparta folii sua tradukuro di Hamlet, la Esperanto-literaturo 


videble bone standis lore, malgre la reformema ondo qua koaktis 


la redaktero dil revuo okupar multega pagini per propozi e 


linguala mediti. 


Tamen semblas ke ne omni esis kontenta pri tala 


“situaciono. En la martala numero di 1895 Zamenhof ya 


publikigis letro da A. Zinovjev, en qua ilca informas ke lu 


«sempre dubitadis e duras dubitar pri la utileso, por la nuna 

tempo, dil editado di literaturala verki en Esperanto». Segun il, 
«La Esperanto-literaturo esas necesa a nulu». Ed il dicas pluse 
ke il abonas la Biblioteko ma kontentigas su nur per la Germana 
vorto-libro e «nultempe lektis e nultempe lektados altra verki en 
olta». Il mem audacas asertar ke «Tre probable nur lia autori 
lektas li» (p.35). Drastika argumenti, kontre qui Zamenhof sentis 
la neceseso publikigar tre longa reakto (p. 35-38), en qua il 
informas 1.a. ke «Ula nova amiko mem skribis a me ke la 
parlekto di Hamlet en Esperanto plu multe impresis il e plu multe 
fervorigis il pri nia afero kam omna maxim apta teorial exhorti 
quin il ultempe audabis!».!* 

Cesis balde pose la unesma Esperanto-revuo, di qua la 
lasta numero aparis en junio di 1895. La torchon transprenis 
Lingvo Internacia, di qua l'unesma numero publikigesis en 
decembro dil sama yaro, en Suedia, ed en 1898 editesis la 
unesma numero di L 'Espérantiste, revuo redaktata da Louis de 
Beaufront. En la nova yarcento, la revui komencis multeskar, ed 
en 1906 editesis la unesma numero di La Revuo, la unesma 
literaturala periodalo en Esperanto, ma en 1905, do en la sama 


yaro kam la unesma Universala Kongreso, publikigesis la 


15 «Unu nova amiko eĉ skribis al mi, ke la tralego de Hamleto en 
Esperanto pli efikis sur lin kaj pli varmigis lin por nia afero, ol ĉiuj 
plej lertaj teoriaj admonoj, kiujn li iam aŭdis!». 

unesma libro-forma originala poemaro, sub la 
modesta titulo Versajareto, da  Aleksandras 
Dambrauskas (1860—1938), Lituaniana sacerdoto. 
Ol sequesis da Sonoj Esperantaj (1908), da 
Belmont, Unuaj agordoj (1910), da Elski/Elska 
(te. Braun/Karolczyk), Sableroj (1911), da 
Hankel, Per espero al despero (1911), da 
Schulhof, e mult altri, senhalte til nun. 

Kreinte la linguo, Zamenhof ne cesis 
tradukar versi e kompozar originala poemi. La 


adepti di lua linguo, plu o min talentoze, sequis 


Aleksandras 
Dambrauskas, autoro 
dil unesma libro-forma 
originala poemaro en 
Esperanto (1905). 


lua exemplo e ne hezitis kultivar la muzi del bersilo-tempo di 


Esperanto, di qua la voyo adsur Parsaso montresis do glata, 


natural ed apene kontestata. Pro to on povas asertar ke Esperanto 


e poezio esas neseparebla del komenco e til nun. Sen la poezial 


konceptado da Zamenhof, sen lua poetal imagino, fantazio e 


revemeso, Esperanto forsan havus nun kelke o mem tote altra 


formo o mem ne existus. On povas mem asertar ke Esperanto 


entote esas linguala poemo quan Zamenhof kompozis homaje al 


kreema spirito dil homaro. 

3. L'atitudo di Couturat pri poezio 


Parolinte pri l'atitudo dil autoro di Esperanto koncernante 
poezio, me mencionez nun tal atitudo dil autoro di Ido. Tamen 
pri l'autoreso di Ido on ja varsis — e probable duros varsar — 
tanta inko! Juste regretis ke «Tre vane on diskutis pri l'autori o 
l'autoro di nia linguo».!° Tamen tala diskuti, segun me, ne esas 
vana, kondicione ke on diskutas ed argumentas ciencale e tote 
objektale e senpartise, sine ira et studio, quon meaopinione ne 
sempre facis Berger, Aymonier, Waringhien ed altri, malgre 
l’importo di lia deskovri. Ica studiuro ne vizas nek povas traktar 
tal desfacil e multa-faceta questiono. En ica texto, do, pro nura 
praktikal motivi, me konsideros Couturat kom kunautoro di Ido, 
quankam il judikis ta qualifiko, aplikita i.a. da Bourlet, kom 
«kalumnio»)!". Me agos lo ne nur pro ke il esas l'autoro dil 
konocata Etude sur la Dérivation en Esperanto (1907) — un del 
pilastri, se ne la precipua, dil konstrukteso di Ido — e kunlaboris 
en la vorto-libri editita dal Delegitaro en 1908 (quale il ipsa 


emfazis en sua refuto a Bourlet),' ma anke e mem precipue pro 


16 Juste 1973: vii. 

17 Couturat 1912c: 249. 

18 «Me esas l'autoro di Studio pri la derivado en Esp., disdonita en 
agosto 1907 a la precipua Esperantisti. L'autoro di la projeto di 
Esp. reformita ?subskribita Ido e prizentita, ye la 15 oktobro 1907, 

ke il esis la guidanto dil diskuti, explori e decidi per qui la 


projeto Ido elaboresis e divenis kompleta linguo inter 1908 e 


1914. 


Kad en sua linguifala laboro 
Couturat, qua konoceskis Esperanto 
en 1900,” guidis su per la sama 
principi kam Zamenhof? Nu, to apene 


esus posibla, nam la du autori grave 


interdiferas koncernante familial 


. Y L. L. Zamenhof en 
Louis Couturat en 1910. etoso, kultural atmosfero, habiteyo, 1910. 


universitatal edukeso, kustumi e mem entrateno. 


Exemple, kontre ke Zamenhof havis ok frati (lua juniora fratino 


a la Komitato di la Delegitaro, esas bone konocata da omni. Il 
povis inspiresar, quale irg altru, da la teorii e propozi kontenata en 
mea Studio pri la derivado. Ta projeton la Komitato adoptis e 
proprigis a su, impozante ad ol kelka modifiki. 

»Kom membro di la konstanta Komisitaro di la Delegitaro, me 
kunlaboris a la vortolibri di la Linguo internaciona di la 
Delegitaro, qua recevis pose la nomo /do (julio 1909)» (Couturat 
1912c: 249-250). 

En Franca-lingua letro al Britaniana matematikisto e filozofo 
Bertrand Russell (1872-1970), skribita ye 1900-11-05, Couturat 
yainformis ke «Dum vakancar me studiis du sistemi, Esperanto e 
Langue Bleue. Semblas a me ke la unesma esas klare supera e 
marveloze facila» («J'ai étudié pendant les vacances deux 
systèmes, [Esperanto et la Langue Bleue. Le premier me paraît 
bien supérieur, et d'une merveilleuse facilité»; vd. Schmid 2001: 
204). 

mem nomesis Ida!), recevis tri filii, habitis oriental Europa, 


divenis okulisto e nultempe sequis universitatal kariero, 


Couturat, unika filio?" di pekunioza genitori e mariajata kun 


kuzino,?! ne recevis filii, habitis Paris, esis duopla doktoro, pri 


filozofio e matematiko, kompozis du doktorala diserturi, un en 


la Latina,” dedikita a sua patro (patri meo), altra, tre dika, en la 


Franca,” ambi sucesoze defensita en la sama yaro e dio,” esis 


20 Benaerts 1915: 3. 

«En aprilo 1896 il spozigis kuzino, qua esis por lu la devota 
kompano quan me de longe deziris por tal eminento» («En avril 
1896, il épousait une cousine qui fut pour lui la compagne dévouée 
que je souhaitais depuis longtemps pour cette nature d'elite»; 
Benaerts 1915: 10). Elua kompleta nomo esis Marie Joséphine 
Racine (1874-1951) (vd. Luciano/Roero 2005: 227). 

De Platonicis mythis. Thesim Facultati Litterarum Parisiensi 
proponebat Ludovicus Couturat, Scolae Normalis olim alumnus. 
Parisiis. Edebat Felix Alcan Bibliopola, via dicta Boulevard Saint- 
Germain, 108. M DCCC XCVI. Columbariis. Ex typis Pauli 
Brodard. 

La titulo di ca verko esas ulfoye (exemple: Benaerts 1915: 10; 
Beaufront 1923: 5) misprizentata quale De mythis Platonicis, vice 
la korekta De Platonicis mythis. 


23 De l’Infini mathématique. Paris: Alcan 1896. xxiv, 668 p. En 


Franca-lingua letro al Italiana matematikisto ed interlinguisto 
Giuseppe Peano (1858-1932), skribita ye 1896-10-30, Couturat 
asertis ke «ol esas filozofiala diserturo qua vizas informar la 
filozofi pri la recenta matematikal teorii» («c'est une these de 
philosophie, destinée à mettre les philosophes au courant des 
théories récentes en Mathématiques»; vd. Luciano/Roero 


2005: 3). 


2 Ye la 12ma di aprilo 1896 (vd. Benaerts 1915: 10). 

profesoro en plura universitati e, kontraste a 
Zamenhof, nultempe mustis baraktar por 
entratenar su.” Zamenhof domajis sua saneso 
per obstina fumado,”” kontre ke Couturat esis 
antitabakisto, quon montras exemple lua 
artiklo Veneneso di la tabako, en qua il asertas 


1.a. ke «omna pruvi pri la nociveso di la tabako 


impedos nulu absorbar ta veneno; tante forta 
Sur la fotografuro ulu 


esas ta stupida e “nauziganta kustumo, pruntita acendas sigareto a 
Zamenhof lor Esperanto- 
renkontro en Frankfurt 
(1906). 


?5 En Franca-lingua letro a Russell (1898-05-04) Couturat konfirmis 
ke il mem pagis la imprim-kusti di sua diserturo (vd. Schmid 2001: 
50). Quankam il ne precizigis ka koncernesas lua diserturo Latina 
o la Franca-lingua, maxim probable vizesas olca, qua esas 692- 
pagina. Pose il publikigis «propraspense» la 80 numeri di 
Progreso, «ed qui singla es dika broshuro» (Juste 1998: 16). Quala 
kontrasto a Zamenhof, qua, segun informo da lua fratulo Leon, 
dum du yari vane serchadis editisto e, ne trovinte, «sucesis pruntar 
kelka pekunio ed editar ipse sua unesma libro» («sukcesis ricevi 
prunte kelkan sumon da mono kaj eldoni mem sian unuan libron»; 
vd. pvz 1987: 31), quankam ol esis nur 40-pagina! 

26 Lua filiulo Adam naracis ke «Il multe fumis» («Li multe fumis») e 
mem «tote ne povis laborar sen fumado» («tute ne povis labori sen 
fumado»; vd. pvz 1987: 67-68), quon konstatis i.a. lua bonevulo 
Max Levite: «Dum sua laboro il multege fumis e promenadis en 
la chambro, murmurante e kantante popul-melodii» («Dum sia 
laboro li multege fumis kaj promenadis en la ĉambro, murmurante 
kaj kantante popolajn melodiojn»; vd. pvz 1987: 88). Segun N. Z. 
Maimon, en letro ad Itó Kanzi (1974-08-27), la patro di Zamenhof 

de la sovaji di “Ameriko».?” Tamen la du interlinguisti havis 
anke komuna traiti. Ambi esis laborema, talentoza, 
entuziasmoza, altruista, esforcema e sincera. Ambi pasionoze 
konsakris su al questiono pri endukto di neutra linguo 
internaciona e sencese laboris por ol. Ka anke poezio pleis rolo 
en la vivo di Couturat? 

Nu, danke la valoroza atesto? dal Franca historiisto Louis 
Benaerts (1868—1941), qua naskis en la sama yaro kam Couturat 
ed esis dufoye lua samskolano — en liceo Condorcet ed en Ecole 
normale supérieure —, ni savas ke, en 1890, kande ambi preparis 


su por la agregala exameno, Couturat kustumis gayigar la etoso 


«esis granda fumero. De ilta il aquiris ta kustumo» («estis granda 
fumanto. De li li akiris tiun kutimon»; vd. pvz 1982: 18). On ne 
obliviez ke en la magra radikaro dil t.n. Unua Libro ne mankas la 
radiki cigar e cigared (vd. pvz 1981: 8)... 

27 Couturat 1912d: 272. Pri la atitudo di Zamenhof koncernante 
alkoholaji me trovis nur la opiniono da Maimon, qua, en letro ad 
Itó Kanzi (1974-10-28), prie questionate da sua korespondanto, 
respondis ke «Esas certa ke Ludwik ne drinkis alkoholaji. Judi 
generale ne multe drinkas. Se li drinkas — lor religiala riti — esas 
kelka vino» («Estas certe, ke Ludoviko ne trinkis alkoholaĵojn. 
Judoj ĝenerale ne multe trinkas. Se ili trinkas — ĉe religiaj ritoj, 
estas iom da vino»; vd. pvz 1982: 18). Couturat segun semblo esis 
anke abstenero, nam en recensuro pri la unesma numero di la 
triesma yaralo di Idealisto (1912) il yene komentis la artiklo Pro 
quo vu ne volas?, tradukita da A. den Hengst: «texto perfekta e 
frapanta di “propagado kontre alkoholo e tabako: on ne povas plu 
forte piktar la foleso di la homi, qui savas, ke to esas veneni, e 
tamen konsumadas li» (Couturat 1912e: 512-513). 

28 vd. Benaerts 1915: 3-6. 

Afisho pri La Marche à 
l'étoile (c. 1890). 


di lia studento-chambro (turne) per deklamar 
poemi da la Latina poeto Horatius e soneti da 
José-Maria de Heredia (1842-1905), Franca- 
lingua poeto de Kubana origino, e per kantar 
expresoza rimi de La Marche à l'étoile, 
teatrajo pri l’atraktiveso dil stelo di 
Bethlehem, kompozita dal Franca muzikisto 
Georges Fragerolle (1855-1920), olqua 
unesme pleesis en 1890 en la Parisana 


kabareto Chat Noir e pose divenis tre 


populara (ol pleeis 500-foye en diversa loki!). Segun la sama 


atesto, ni savas anke ke Couturat esis fervoroza lektero dil Greka 


filozofo Pláton e di la Latina filozofa poeto Lukretius, pri qui il 


«volunte repetis» 


29 


yena versi dal Franca poeto Sully- 


Prudhomme (1839—1907), qua recevis Nobel-premio en 1901: 


Me volunte populizus panteono 


Per 


maxim ecelanta mortivi homa! 


Me priz la gracio Grek, lo forta di Roma, 


Me portus Lukretius dextre di Platono.? 


29 Benaerts 1915: 6. 
?? Mea tradukuro di 


0 


: «Que je puisse à mon gré peupler un panthéon / 


Des plus grands immortels nés de la race humaine ! J'aime la 

Benaerts informas ni pri altra hobio di 
Couturat  desegn-arto. Lua amiko ya 
frequentis desegno-kursi dal Franca piktisto 
Louis Héctor Leroux (1829—1900), naskinta 
en Verdun (la sama urbo ube, pos kelka yari, 


fondesos la unesma literaturala Ido-revuo!). 


Il piktis sur la muri di lia studento-chambro 


la muzi di filozofio, poezio, gramatiko e 


Un del desegnuri da Couturat 
historio o krayone facis desegnuro, «ek (c. 1890). 


lineo sempre harmonioza»,°! por la programo di festo o revuo. 
Remarkinte lua talento por desegno, Georges Perrot (1832— 
1914), Franca arkeologo e helenisto, e direktero di École 
normale inter 1888 e 1902, invitis il vizitar la muzeo Louvre e 
kopiar plura objekti. Ta desegnuri aparis pose en la 5-ma volumo 
di kolosatra arto-historiala verko, di qua Perrot ipsa esas 


kunautoro.?? 


gráce attique et la force romaine, / Je porterai Lucréce à droite de 
Platon» (Poémes. L'Art ; Prologue). 

?! «d'une ligne toujours harmonieuse» (Lalande 1915: 21). 

32 Histoire de l'art dans l'antiquité: Égypte, Assyrie, Phénicie, Judee, 
Asie Mineure, Perse, Gréce, Étrurie, Rome. Par Georges Perrot 
(1832-1914) et Charles Chipiez (1835-1901). Tome V: Perse, 
Phrygie, Lydie et Carie, Lycie. Paris: Hachette 1890. 928 p. 

En la 5-ma tomo aparas 8 desegnuri da Couturat: n-ri 522 (p. 868), 
523 (p. 868), 524 (p. 869), 525 (p. 869), 526 (p. 870), 527 (p. 871), 
528 (p. 871), 529 (p. 872). 

Nek arto nek poezio esis do stranjera a Couturat. Kad il 
transprenis ta dileti al nova lingual projeto, qua pose divenis 
stabila linguo? Nu, segun semblo ulo eventis inter la studento- 
periodo e l'adult-evo dil filozofa matematikisto, nam en 1907 
Couturat, komentante la verso «Levos la kapon mi kun fiero», 
quan il renkontrabis en la poemo Al la fratoj, da Zamenhof ipsa, 
en Fundamenta Krestomatio, reprochis tala uzo di fiero, vice 
fiereco, ed avertis ke, quankam koncernesas poemo, «la sama 
misuzo esas tre ofta en prozo. Cetere, esas tre desoportuna 
prizentar poeziaji kom modeli pri stilo en krestomatio, nam on 
koaktesas kompozar li tro libere o mem uzar “licenci” relate 
gramatiko, sintaxo e derivado». Samyare il asertis pluse ke «La 
L.I. devos povar esar utila: unesme, ad omnasorta ciencozi, vorto 
per qua on aludas filozofi, yuristi, mediki, injeniori, historiisti, 


eruditi, rezume, omna homi instruktita; duesme, ad industriisti e 


33 «le méme abus est trés fréquent en prose. A ce propos, il est trés 
fácheux de donner des poésies comme modèles de style dans une 
chrestomathie, car on y est forcément amené à prendre des libertés 
et méme des “ licences ” avec la grammaire, la syntaxe et la 
dérivation» (Couturat 1907b. 38). La supera tradukuro esas mea, 
ma existas alta versiono, plu vortopa, da Couturat ipsa (1910d: 
44): «la sama misuzo esas tre frequa en prozo. Okazione, esas tre 
°malbona prizentar poeziaji quale modeli di stilo en krestomatio, 
nam on esas forcata prenar en li ula liberesi e mem “ licenci " 
relate la gramatiko, la sintaxo e la derivado». 

komercisti; triesme, a voyajeri e turisti». Ho ve! Nula 


menciono pri artisti e literaturisti! Tala deskripto pri la skopo- 


publiko di la L.L, cetere, plene kongruas kun la deklaro dal 
Germana-Baltika kemiisto e filozofo Wilhelm Ostwald (1853— 


1932), membro dil Delegitaro e posa Nobel-laureato pri kemio 


(1909), quan Couturat citis en la unesma numero di Progreso, 


aparinta en marto di 1908, e segun qua la konstrukteso di la L.I 


esas «ne fantaziuro, ma problemo ciencal e teknikal».?? Ciencal 


e teknikal, do ne artal... 


34 


35 


«La L. I. devra pouvoir servir : 1º aux savants de tout ordre, en 
comprenant sous ce terme les philosophes, les juristes, les 
médecins, les ingénieurs, les historiens, les érudits, bref, tous les 
hommes d'étude ; 2? aux industriels et aux commerçants ; 3° aux 
voyageurs et aux touristes» (Couturat 1907a: 5). 

«ne fantaziajo, sed problemo scienca kaj teknika» (vd. Couturat 
1908a: 2). En la unesma numero di Progreso, preske omna texti 
kompozesis en Esperanto klasika, quan Couturat nomizis EP 
(«Esperanto Primitiva»), kontraste al nova linguo, quan il nomizis 
ES («Esperanto Simpligita»). En la sequanta numeri la quanto de 
texti en EP gradope diminutis, dum ke samgrade augmentis la 
quanto de texti en ES. De pos la triesma numero (mayo di 1908) 
Couturat komencis markizar per * la titulo di omna texti en EP od 
en altra linguo o linguala projeto kam ES. 

Semblas do ke, en la komenco, la 
linguifado da Couturat havis skopo precipue 
utilista, quankam pose, dum la sepyara 
periodo de elaborado e perfektigado di la 
linguo, dum qua il devis kunlaborar kun 
diversa specalisti ed atencar, ponderar e 
judikar lia diverganta opinioni, ol 
developesis vers skopo plu ampla e plu 
nuancoza, qua ne indijis anke social 


elemento sempre plu forteskanta, quo 


Arnold Reymond, Suisa filozofo 
qua kompozis nekrologo pri 
Couturat. 


instigis la Suisa filozofo Arnold Reymond (1874-1958) 


deskriptar ol kelke altre, asertante en lua nekrologo ke per 


institucar e divulgar Ido «il deziris ne nur kunlaborar en verko 


humanal ma anke kolektar materiaro kun la skopo fixigar la 


logiko di la linguo».39 


Sua frua antipation kontre literaturo — e precipue kontre 


poezio — en la L.I. Couturat explicite expresis meze di julio di 


1908, en yena recensuro pri du numeri di Deutsche Revue (dec. 


1907; mayo 1908): «On vidas, ke nulo nocas plu ad Esperanto 


avan l'okuli di la literaturisti, kam “sa pretendi a literaturo, a 


36 «il désirait non seulement collaborer à une euvre humanitaire mais 
aussi réunir des matériaux en vue de fixer la logique du langage» 


(Reymond 1915: 17). 
26 


poezio, a perfekta tradukado di la chefverki literaturala di omna 


lingui. Mem se ca pretendi esus justa (e li esas, segun ni, 


adminime exajerita e multe tro frua), li povas nur repulsar e 


shokar la ciencisti, quin on volas konquestar. [...] La skopo 


praktikal, quan ni vizas, esas linguo helpanta por la cienci, la 


komerco e la voyaji [...]. Per co on vidas, quante “malsaja esas 


la “max multa Esperantisti, qui pulsas la “kara linguo” ad la 


literaturala aplikado, qua esas “tute neutila, e mem 
“malutila, pro la “malproporciono inter la skopo e la 
moyeni, qua forcas la "autori" tormentar e koruptar 
la linguo por ke ol povez “rivalesar” (!) kun 


37 Couturat 


neimitebla (o neimitinda) modeli.» 
sentis mem la neceseso citar, en infra noto, ek letro 
da Germana linguisto, en qua ilca dicas: «Se esas 
vera, ke en la proxima Esperantistal kongreso devas 
esar “riprezentata Ifigenio da Göthe en Esperanto, 
co aparas a me quale monstrajo.»?? Pos nur un 
monato, en recensuro pri /nternational Phrase- 


Book, Couturat riprenas la sama ideo: «ta traduki di 


kelka nuntempal artikli o di kelka anunci hazarde 


37 Couturat 1908b: 155. 
38 vd. Couturat 1908b: 155. 

Emanuel Reicher 
(1849-1924), 
Germana aktoro e 
ceneyo-direktisto qua 
lor la 4-ma UK 
(Dresden, 1908) 
sucesoze encenigis e 
kom aktoro 
partoprenis la 
teatrajo /figenio en 
Taürido («Ifigenia en 
Tauris»). 


pruntita de jurnali pruvas multe plu kam literaturala traduki di 
Hamlet, di Eneido o di Ifigenio».” 

Pos nur du monati, recensante la unesma numero di 
Progresido, ?duonmonata savigilo di la Grupo Verduna, 
Couturat yene justifikis olua redaktero, la Franca oficiro 
Armand Populus:* «Pri la tro famoza “literaturo” Esperantista, 
S? POPULUS opinionas tre juste, ke esas certe utila facar traduki 


por montrar la kapablesi di la linguo e furnisar interesanta lektaji 


?? Couturat 1908c: 324. Tamen, kelka yari plu frue, kande il esis plu 
favoroza ad Esperanto, Couturat skribis, en la ja mencionita letro 
a Russell (1900-11-05), ke Esperanto «posibligas mem la traduko 
di literaturaji, quala Hamlet» («se préte méme à la traduction des 
œuvres litéraires, comme Hamlet»; vd. Schmid 2001: 205). Ta 
tradukuro da Zamenhof  mencionesas dufoye anke en 
Couturat/Leau 1903: 327, 339, sen desfavoroza komento. 

49 Armand Populus, naskis ye 1867-01-28 en Coulange-la-Vineuse, 
soldateskis en 1887 e divenis lietnanto en 1895. Inter 1897 e 1907 
il funcionis kom lietnanto en kazerno en Caen, ube il docis 
Esperanto. En 1907 il adheris al 151-ma regimento en Verdun e 
divenis kapitano ye 1907-06-23. Ye 1914-08-24 il partoprenis un 
del unesma batalii dil Unesma Mond-milito en Etain (Meuse), ube 
il grave vundesis. On mustis amputar lua sinistra kruro, ed il 
videble tante sufris pose ke artificala membro ne esis adaptebla. Il 
milit-servis dum 31 yari e 11 monati. Tre agema idisto til 1914, 
lua nomo segun semblo ne plus aparas en posmilita revui. Dato di 
transpaso nekonocata, ma existas letro skribita da lu ye 1938-07- 
02, kande il evis 71 yari. Me dankas s-ro Yves Nicolas pro omna 
informi inkluzita en ca noto, quin il sendis per privata e-postala 
mesajo ye 2018-01-27. 

PROGRESIDO 


Nuva adresaro dokumentizita 


La redaktistaro di Progresido intencas komencar en la 
proxima Numero, la publikigo di adresaro dokumenti- 
zita por Idani. Pro to, ni pregas nia amiki resendar a 
Sr PoPULUS, 21, Rue d'Anthouard, Verdun-sur-Meuse 
(France) la inkluzita bulteno kompletigita segun la 
yena modeli. L'enskribo esas senpaga por l'aboniti di 
Progresido. L'Idani ne abonita devos sendar samtempe 
Fr. 0.25 oc, un respondo-kupono. Li ricevos la folyo sur 
qua esos lia nomo. 

N.-B. Skribar tre lekteble omna informi. 

La publikigo di l'Adresaro komencos kun la N* di 
Novembro sur aparta folyo e duros segun la nombro di 
l'adresi publikigota. Kande la nombro di la folyi esos 
suficanta, on kunigos oli en aparta tomo komprebla 
che MARCHAL, 6, Rue Beaurepaire, Verdun. Francio. 

Por la sendo di la bulteni e di la mono on povas tur- 
nar su a Siori : 

EscuDER, 30 Compoamor, Castellon. Hispanio. 

LUZANA, Biella-Italio. 

BoucHER, Barendstraai 38, den Haag-Hollande. 

J.W. BAXTER, 8, Longhurst Rº. Lewisham. Lon- 
don S. E. 

P. ALBERG, Surbrunsgatan 37, Stokholm. 

Anton WALTISBUHL, 36, Bahnhofstrasse Zurich. 

D'* HERMANN, Mozartgasse 10, Graz, Autriche. 

Louis ORSATTI. 1.536, Sansomstr. Philadelphia 
Pa. 21. U. S. A. 

Jacques KERpERICH, Berchem, Luxemburg. 

Wilhelm Schwarz, 8, Hamburger st. Hamburg 22. 
qui resendos oli a Sr POPULUS. 

Ta siori riprezentanti aceplas pago per Post-marki 
same kam la pago di l'aboni a Progresido qua kustas 
en singla lando Fr. 2.30. po sis monati, pagebla per 
post-marki di ta lando, a ta riprezentanti. 


Tap Lb. Marcha. = Verdun 


Reklamo pri Progresido en 


Progreso (2-ma tomo, marto 1909 


—feb. 1910) 


a l'adepti; “sed ke la peno tradukar en 
Esp. verki di alta e ?malfacila literaturo 
duktas fatale a tormentar e koruptar la 
linguo; to pruvesas da la ?max recenta 
traduki da D? Zamenhof, pri qui multi 
pensas tacite to, quon S™° Populus 
deklaras laute (un tre savanta 
Esperantisto dicis a ni, ke por komprenar 
"La Rabistoj" il °devis konsultar la 
germana texto da Schiller!)».“' 

Tamen la yaro 1909 reprezentas 
komencala jiro-punto en la marcho da 


Ido. La kontenajo di Progresido divenas 


sempre plu bunta: recensante olua 9-ma 


numero, aparinta en januaro, Couturat ya mencionas la rakonto 


Dornrozetino, «qua esas nur rezumo di la charmanta Belino 


dormanta en bosko, da Perrault, qua klozas nia Unesma 


Lektolibro» Ica verko, qua plurfoye esabis anuncata en 


Progreso, e di qua la kovrilo portas la yaro 1908, aparis tamen 


erste meze di januaro di 1909.? En olua prefaco Couturat 


^! Couturat 1908d: 457. 
? Couturat 1909b: 737. 


43 Segun anunco en Progreso I, p. 751. 

explikas ke «Editante ca unesma lektolibro, ni nule havas la 
ridinda ?ambicyo fondar “nuva “literaturo” por ?nuva “populo”. 
Respondante a la deziro di l'amiki di la Linguo internaciona, 
ni simple deziras furnisar a li lektajo, quan ni penis selektar “max 
interesanta e “max °agrabla». Pluse, il anuncas la edito di duesma 
lektolibro, qua «kontenos peci de plu alta e serioza literaturo, e 
pose altra lektolibri, kun kontenajo plu specala (ciencala, 
filozofiala, teknikala)». Per tala verki, segun Couturat, «nia 
linguo pruvos “sa praktikal kapableso e “sa progresiva 
adaptebleso ad omna skopi di linguo internaciona, inter qui 
cetere la literaturo esas la minim grava». Fine, Couturat previdas 
ke tale la linguo «aquiros gradoze la vivo, quan on konsideras 
“maljuste la “misteryoza privilejo di un sola artificala linguo» HI 

Koncernesas do plu nuancoza atitudo di (Couturat: 
literaturo povas ya esar utila por vivigar la linguo, ma ol esez 
gradoza, segunskopa, quaze didaktikale strukturizita, quaze 
obedianta a racionale elaborita e metodale aplikenda programo. 
Tamen la literatural vivo di Ido duris pulsar, e Couturat mustis 
adaptesar e facar koncesi. La martal numero di Progresido 
anuncis ya ke ol divenos monatal 20-pagina literaturala revuo, 
en qua on publikigos tradukuri, precipue popul-rakonti de 


diversa landi, e Couturat judikis lo kom «bonega ideo». Il dicis 


^ Unesma lektolibro. Paris: Delagrave 1908. 112 p.; p. 3. 

pluse ke «Ni varme rekomendas ta revuo a nia amiki. Lia “max 
granda bezono esas interesanta lektaji. Nia Lektolibri ne suficas 
a lia "apetito"; e Progreso esas tante plena de teknikala artikli e 
linguala diskuti, ke ol nule povas donar irga loko a literaturaji. 
Esas do tre oportuna e necesa, ke apud ol aparez literaturala 
revuo, kun interesanta od amuzanta kontenajo, quale promisas 
esor Progresido». Yen do grava konfeso, qua markizas 
evoluciono en l'atitudo di Couturat: Progreso ne kontenabis 
literaturaji ne pro manko di intereso od utileso ma nur pro manko 
di spaco! 

Tamen la koncesi da Couturat duris exkluzar poezio. 
Kande pasabis nur un monato pos la supera entuziasmoza 
deklaro, il ya skribis, recensante la martala numero di Germana 


Ilisto* ed aparte olua artiklo L’ internaciona linguo e la poezio: 


45 Couturat 1909c: 121. 

^ La nomo Ido por la nova linguo nultempe obtenis unanima 
konsento. Pro to, ja de la komenco, e mem til nun, on propozis 
plura nomi remplasiva. Un de li, longe populara, e sur qua fondesis 
la nomo di ca revuo, esis llo (ek Internaciona Linguo). 

La chefverko da 
Epíktetos esis l'unika 
libro-forma literatural 
aventuro da Couturat. 

Lua Ido-tradukuro 
publikigesis ja en 1909, 
kontre ke en Esperanto 
ol aparis erste en 2005, 

tradukita da Gerrit 
Berveling (che Fonto, 
en Brazilia). 


«Quante “min on uzos la LI. por poezio, tante plu 
bona esos por la LL!»^ Pluse, recensante la 
aprilo-numero di La Mondlinguisto, il facis anke 
yena averto: «Ni insiste °malkonsilas a nia 
samideani kompozar e precipue publikigar 
poeziaji, nam tala verketi esas plu “malutila kam 
utila a nia linguo ed a nia ideo. La tradukado per 
versi esas extreme “malfacila ed obligas facar 
nekorektaji, qui domajas la linguo». Tala 
reprocho certe konsequas de ke la mencionita 
revuo “audacis” imprimar original poemo en Ido, 
versimile la unesma en la historio di la linguo! 
Lore, cetere, Couturat ipsa, kun la helpo da 


C.S. Pearson, facis unesma (ed unika!) inkurso en 


la literaturala feldo di Ido. La sama numero di Progreso anuncis 


ya la aparo di lua tradukuro Enkhiridion o Manu-libro di 


Epikteto, qua, segun il, «furnisas bela pruvo di la flexebleso di 


nia linguo, nam ol permisis tradukar tre fidele la greka texto (tre 


“malfacila pro “sa lakonikeso) multe plu exakte kam irga 


moderna linguo». 


9 


^! Couturat 1909d: 187. 
48 Couturat 1909d: 188. 
^ Couturat 1909e: 191. 

Meze di 1909, recensante la mayala numero di Internaciona 
Socialisto, 1l mencionas anke, sen desfavoroza komento, la teatrajo 
«Hamlet (la famoza monologo: “Esar o ne esar...”) tradukita da D? 
O. LIESCHE». Do anke poezio nun darfas aparar en Ido... se 
tradukita. Fine dil sama yaro, recensante la 7-ma numero di /dano 
(nova nomo di Germana Ilisto), i1 unesmafoye enuncas laudo pri 
versal tradukuro en Ido: «Apud la Weser (“kanzono kantita da 
S? Beiche en Cóthen). La traduko esas tre korekta: rara qualeso en 
versala traduko!».?! 

Tamen originala poezio duras restar stranjera a la rekomendi 
e laudi da Couturat. En la decembrala numero di Progreso, «por 
distraktar» la lekteri, il mem riimprimis yena Esperantala himno, 
«quan la “fideluloj” kantas por varmigar sua entuziasmo», segun 


la ario Adeste fideles: 


1. Ni restu fidelaj 
Al la Fundamento; 
Por nia kara lingvo staru ni! 
Esperantistoj 
Kune kun ni jhuru: 
La lingvon ni konservu (3-foje). 


Vivu ghi! 
50 Couturat 1909f: 306. 


>! Couturat 1909g: 566. 

2. Jen, forta voko 
Iras tra la mondo 
Al ghi respondu ni kun ghoja kri’; 
La nuna devo 
Estas fideleco 


La lingvon k.c. 


3. La shanghemulojn 
Ni nultempe timas 
Ilin forlasu a la Anarhhi '; 
Unuigitaj 
Iros ni antauen 


La lingvon ni konservos (3-foje) 


Vivu ghi!” 


52 Me ne sucesis lokizar la fonto di ca himno, quan Juste (1978: iii) 
klasikifis kom «kakofonioz ed absurda». Probable ol aparis en 
nekonocata revuo od en klubal buletino. Yen Ido-tradukuro: «Ni 
restez fidela / A la Fundamento; / Por nia kara linguo stacez ni! / 
Esperantisti / Ensemble kun ni jurez: La linguon ni konservez (3- 
foye) / Ol vivez! / Yen ke forta voko / Iras tra la mondo / Kun joy- 
klamo ni ad ol respondez; / La nuna devo / Esas fideleso / La 
linguon e t.p. / La chanjemin / Ni nultempe timas / Livez li en 
Anarkio; / Unionita / Adavane iros ni / La linguon ni konservos 
(3-foye) / Ol vivez!». 

La himnon 
sequas yena sarkasma 
komento da Couturat: 
«Simile a ebria 
Hiloto che l'antiqua 
Spartani, ta himno di la 
fideleso servez quale 
avertilo e pavorigilo a 
ti, qui esus tentata 
versifar en Ido!»* 
Malgre la averti da 
Couturat, ne cesis che 
la lora idisti, segun 


semblo, la tendenco 


Spartano montranta ebria hiloto a sua filii, segun pikturo 
(1900) dal Franca artisto Fernand Sabatté (1874—1940). 

La hiloti esis ulsorta sklavi statal en antiqua Sparta. Segun 

la Greka historiisto Ploútarkhos (c. 45 — c. 125), Spartani 
koaktis hiloti drinkar pura vino til ebriesko e duktis li a 
publika hali, por averte montrar al yunaro quale ebrii 

kondutas. Pura vino lore judikesis kom danjeroza, pro to 

on ordinare drinkis ol dilutita en aquo. 


publikigar versi, nam en 1910, en la martala numero di 


Progresido, aparis, sub la titulo Sat versi/, yena «avizo di la 


Redaktistaro, ke ol de nun aceptos nula poeziaji»... 


54 


Nu, samyare, en julio, Progreso, ja en sua numero 29-ma, 


unesmafoye publikigas texto qua esas klasifikebla kom 


literaturajo, quankam olua bazala temo ankore esas lingual: 


53 Couturat 1909h: 624. 
54 Couturat 1910a: 117. 

Stranja sonjo, dal Dana linguisto Otto Jespersen (1860—1943), 


satira rakonto pri kripligo di internaciona radiki. 


Ankore en 1910, ma en oktobro, recensante la verko Laika 


Deoservo, kolekturo de kantiki en Ido, tradukita da H. Krenn, 


Couturat reprochas la «ecesa trouzo di l'eliziono, ne nur en 


l'adjektivi, ma en omnaspeca vorti», adjuntas, ke «to esas la 


kustumal moyeno di l'Esperantista “poeti” por versifar» e finas 


per yena averto: «ica verketo nur konfirmas nia generala 


opiniono: on ne devas aplikar la L.I. a la poezio, nam on esas 


tale duktata a “licenci”, qui fatale koruptus ol. Ni lasez ad 


Esperanto l'akrobataji di la poeti, qui dansas “sur 
un kordo?».?? 

Un monato plu tarde, Couturat informis la 
lekteri di Progreso pri importanta artiklo da 
Kofman, titulizita La literaturo en Ido, aparinta en 
la septembrala numero di La Belga Sonorilo, en 
qua la konocata interlinguisto asertis 1.a., ke «Nia 
linguo, per ?sa konstanta *devlopo, divenas sempre 
plu richa, do sempre plu apta a literatural uzado. Ol 
povas anke krear multa expresuri, qui mankas a nia 
nacionala lingui. Nia linguo havos necese sua 


literaturo, vole nevole». Couturat divulgas anke, 


55 Couturat 1910b: 439—440. 

Abram Kofman 
(1865—1924?), Juda 
ekritisto naskinta en 
Rusia, vervoza poeto 
e bel-stila prozisto, 

qua transiris de 
Esperanto ad Ido e 
pose ad Occidental. 

(fotografuro de 1906) 


versimile asentante ol, la respondo dal Belga oficiro Charles 
Lemaire (1863-1926), aparinta en la mencionita revuo: «Ni nule 
““malprizas” la literaturo; ni dicas nur, ke la L.I. ne ja esas 
matura por la literaturo. On devas exercar su en ol, ed exercar ol 
ipsa longe, por manuagar ol perfekte. “Sa chefa qualesi esas nun 
la klareso e precizeso: per ta qualesi ecelos future la literaturo 
internaciona. Ma por to, oportas ke singlu forjetez “sa nacional 
idiotismi ed aquirez stilo vere internaciona. Ni ne devas atentar 
la maestro-verki di nia literaturi: ni devas preparar, pokope e 
nerapide, “nuva speco di literaturo».” Do lore ne nur Couturat 
esis rezervema pri literatural agado en Ido... 

Tamen en agosto di 1911, konciante ke la precipua lingual 
questioni esas solvita e sentante ke la desaparo di Progresido en 
1910 lasis pleniginda vakuajo, Couturat rezolvas atencar la 
plendi da lekteri kontre la tro multa spaco konsakrata a lingual 
diskuti en Progreso ed anuncas, ke «de nun [...] ni insertos artikli 
pri omnaspeca temi, se nur li esos bone redaktita, serioza ed 
interesiva por la maxim multa lektanti [...]. Ni aceptos mem pure 
literaturala peci (precipue traduki de bona autori), ma nula 


poeziajo, segun nia konstanta regulo, ofte justifikita».”” 


56 yd. Couturat 1910c: 516. 
57 Couturat 1911a: 323. 

Tanta averti kontre versifado en Ido segun 
semblo komencis efikar, nam recensante la 12- 
ma numero di Idealisto, aparinta en junio di 
1911, Couturat yene komentas la poemo Rospo: 
«“rigretinde on omisis la nomo di l'autoro e di la 
tradukinto di ca belega peco: l'autoro esas 
VICTOR HUGO. La tradukinto donas tre laudinda 
exemplo, uzinte prozo, e ne versi, por tradukar ta 
poemo».°® Kelka monati plu tarde, en recensuro 
di numero di La Langue Auxiliaire aparinta en 
decembro di 1911, e mencioninte olua artiklo Pri 


la poezio en Ido, da H. Devannes, Couturat citas 


Louis de Beaufront 
(1855-1935) pos la 
morto di Couturat 
(1914) mildigis sua 
rezistemeso kontre 
originala Ido-poezio e 
mem “kulpis” kelka Ido- 
poemi... 


yena «saja konsili» da L. de Beaufront ek la sama revuo: «L’ 


Idisti lasez la muzi en profunda dormado, kande li ne esas vere 


kapabla facar aceptinda versi en sua propra linguo... Ni anke e 


super omno konsilas, ne profanacar en versi la maestrala verki 


di nia lingui». 


Nu, malgre la anunco da Couturat en agosto di 1911, nur 


en novembro, en la 45-ma numero, quaze timide, aparis en 


Progreso la unesma artiklo nelingual e neteknikal, da L. de 


Pfaundler, sub la titulo Pri la ludi generale e pri la ludo Go 


58 Couturat 1911b: 493. 
59 vd. Couturat 1912a: 728. 


38 


specale (p. 508—510). Tamen la 48-ma numero, aparinta en 
februaro di 1912, ja esas plena de tal artikli, preske omni 
tradukita: Hemo por infirma infanti, tradukita da W. J. Phoebus 
(p. 694—697), L’observatorio di monto Wilson (p. 698—699), La 
rara teri (p. 699—701), Origino di la terpomo (p. 702), omni 
tradukita da L. Couturat, Shakespeare e shokanta vorti (p. 703— 
704), da J. L. Moore, Pri esar tro serioza (p. 704—705), da 
Rudyard Kipling, tradukita da L. de Guesnet. En la sequanta 
numero (marto di 1912), la nombron de pagini konsakrata nur a 
lingual questioni (12) ja klare superiras la quanto de pagini kun 
literaturala texti ed artikli pri generala temi (23), inter qui ecelas 
9-pagina originala kontributajo da Ignaz Hermann, sub la titulo 
Protekto di l' infanti kontre tuberkloso (p. 1—9), e tala tendenco 
ne haltos til la fino dil unesma periodo di Progreso (1914). 
Tamen Couturat kaptis omna okazioni por insistar pri sua 
opiniono pri poezial tradukado en Ido. Recensante la triesma 
numero di Laboro (bilingua revuo editata en Madrid inter 1911 
e 1914), il yene komentas la tradukita poemo La tri rozi, dal 
Franca poeto, dramatifisto e romanisto Frangois Coppée (1842— 
1908): «ni konsilas generale abstenar de tala probi di tradukar 


versi per versi: on koaktesas uzar multa elizioni ne-permisata, 

qui povas nur skandalar la novici ed erorigar la adepti. Ante o 


vice kultivar la poezio, on kultivez maxim pura e korekta Ido!»99 


Heinrich Heine (1797—1856) esis 
inter la unesma poeti tradukita 
en Esperanto — da Zamenhof 
en Lingvo Universala (1881) ed 

en la Dua Libro (1888) e da E. de 

Wahl en La Esperantisto (1889) 
— ela unesma poeto tradukita 

en Progreso (1912). 


Fine di 1912, ulo extraordinara 
eventas: en la original artiklo Abbazia, 
perlo dil Adriatiko, da Ignaz Hermann, 
aparas Ido-tradukuro di 18-versa poemo 
dal famoza Germana poeto ed esayisto 
Heinrich Heine.” Yen ke poezio tandem 
nestifas en Progreso! Tamen, en la sama 
numero, per ped-noto sub La lasta voyajo 
di Ulises, ek Inferno da Dante (XXVI, 
90—143), en prozal tradukuro da H. L. 
Koopman, Couturat explikas ke 
«Quankam ni ne rekomendas nek prizas 
la traduki di poeziala verki, pro motivi ja 


ofte expozita, ni insertas eceptale ca 


peco, e konsilas a nia lekteri komparar ol a l’ originala texto, por 


konstatar, quante fidela ed exakta esas la traduko. Ico pruvos, 


ke, se ni repulsas la literatural e poeziala apliki di nia linguo, la 


motivo nule esas la nekapableso di la linguo ipsa» Di 


60 Couturat 1912b: 48. 


6! Hermann 1912: 547-548. 
8 vd. Koopman 1912: 554 

Ja en 1913, recensante la triesma numero dil triesma 
yaralo di /dealisto, Couturat plendas ke la revuo «esas icafoye 
inundita per poeziaji da kelka eminenta samideani. To esas 
regretinda simptomo, nam to esas oblivio di la chefa ed esencala 
skopo di la L.I. helpanta». Couturat quik citas l'autori di ta 
tradukuri, qui sentis la bezono justifikar sua audaco («quankam 
ni devas aplikar e developar nia linguo en la domeno di la cienco 
e di la praktikala vivo prefere kam kompozar poeziaji...»; «Me 
savas, ke la L. I. esas prefere destinata por la cienco, komerco e 
tekniko, e ke ol esas la linguo dil intelekto e ne la linguo di la 
kordio e sentimento, e ne povas servar la poezio») e questionas 
«Bone! ma lore pro quo versifar en Ido? [...] On alegas, ke la 
L.I. devas tradukar literatura e mem poeziaji. Yes! ma 
tradukez li en prozo, tale vi min multe “trahizos” li. Reflektez, 
ke en nula linguo on povas tradukar versi per versi: qua tolerus 
o mem imaginus tradukar Victor Hugo en angla o germana 
versi? En omna poeziajo la formo esas neseparebla de la materio, 
ol esas ““netuchebla”: on devas saciesar per tradukar la materio, 
t.e. la nuda senco, e pro to en omna lingui on tradukas poemi en 
prozo. Mala moyeno, ma sola moyeno transmisar adminime la 


penso!»9? 


6 Couturat 1913a: 706. 

Couturat faliis nula okaziono reprimandar la versiferi, 


quin tamen, segun semblo, ne despersuadis lua konstanta averti. 


Ja meze di 1913, exemple, recensante la februarala numero di 


La langue auxiliaire, il yene komentas la artiklo Kelka remarki 


pri la poezio en Ido, da H. Devannes: «on devas ante omno 


obediar la gramatiko, ex. ne facar arbitrie elizioni nepermisita 


(en la substantivi)».°* 


Tamen Couturat ne sempre esis tante severa pri poezial 


traduki. Exemple, fine di 1913, recensante la oktobrala numero 


= 7 Mi 
Francisco Valdomiro Lorenz 
(1872-1957), Ido-pioniro en 
Brazilia, esis extraordinara 
poligloto, poligrafo e 
polimatiozo e multa-talenta 
homo (agro-kultivisto, 
tradukisto, lexikografo, 
docisto, interlinguisto, 
okultisto, spiritalisto e 
mediumo). 


di Anuncilo di l'U.S.I. (t.e. Uniono Sacerdotal 
Idista), il yene komentis la biblala poemo 
Yob, tradukita da L. de Beaufront del Hebrea: 
«tradukuro extreme  interesanta, qua 
riproduktas admirinde la koloro e saporo dil 
originalo». Ja en 1914, en recensuro pri 
plura numeri di  Correio do  Povo, 
Portugalana-lingua jurnalo ankore editata en 
Porto Alegre (Brazilia), en qua aparis longa 
serio de artikli «pri e por Ido», kompozita dal 


Cheko F. V. Lorenz, qua habiteskis Brazilia 


64 Couturat 1913b: 257. 

65 Couturat 1913c: 554. La poemo kontenas 52 versi, ed en sua 
tradukuro Beaufront facis nur 9 elizioni (3 che l'artiklo e 9 che 
adjektivi (vd. Beaufront 1924: 34—36). 

en 1893,96 Couturat, mencionante la numero editita ye la 31-ma 
di oktobro di 1913, informas ke «Por pruvar la harmonio e 
literaturala kapableso di nia linguo, l'autoro tradukis poeziajo: 
Mea ok yari. Quankam ni ne prizas tala exerci, ni devas 
agnoskar, ke ca peco esas plu bona kam la maxim multa 
produkturi dil Esp-tista “poeti”».*” Pluse, Couturat mem adjuntis 


en ped-noto un del sep strofi de ta tradukuro! Yen ol: 


$6 F, V. Lorenz esis unesme volapiikisto, pose transiris ad Esperanto, 
pose ad Ido, dum kelka yari kelke zigzagis inter la du kuza lingui, 
dume inventis propra projeto (Mundial, 1930) e kunlaboris kun 
René de Saussure (1868-1943) por lua projeto Nov-Esperanto, e 
fine retrovenis a klasika Esperanto (vd. Mařík 1998: 187-188). Ye 
1931-11-10, de Rio Grande do Sul, F. V. Lorenz sendis letro en 
Ido a S.I.B. (Societo Idista Braziliana), di qua me citas hike la tota 
kontenajo, nam ol esas rara dokumento apene konocata qua 
montras i.a. ke lua itinerario inter la diversa auxiliara lingui, same 
kam olta di Kofman, esis plu komplexa kam on ordinare supozas. 
Ol montras anke ke F. V. Lorenz itere interesesis pri Ido ante ke il 
retrovenis definitive ad Esperanto: «Estimata samideani! / Me 
recevis via cirkulero e me adheras la S.I.B. Me deziras recevar 
informi pri la nuna Ido-movado en la mondo. Me es la autoro dil 
unesma gramatiko e vortareto di Ido en Portugalana linguo, 
publikigita en 1913. Pose me livis Ido pro la ataki facita kontre 
Zamenhof, lore me experimentis diversa reformi e sistemi, nam 
me pensis ke Ido, livita da Jespersen ed altri, ne havus vivo- 
kapableso; lastayare me adheris a Nov-Esperanto; ma nun me 
agnoskas, ke Ido es plu facila, e se en ol on facas mikra chanjo, ol 
povos konsideresar kom la definitiva solvo dil problemo di la 
Linguo Internaciona. / Sincera saluti» (Lorenz 1932: 10). 

67 Couturat 1914a: 125. 

Cielo di mea printempo, 
Ho vi, dii dil yuneso! 
La ridetoza dolceso 

Ne plus retrovenos, ve! 
Ne konocante chagreni, 
Me havis joyi sen fino, 
Men kisadis la fratino, 


La matro karezis me. 


Meze di 1914, recensante la aprilo- 
numero di Die Weltsprache, Couturat mencionas 
la poemo Lo deala, da Goethe, tradukita da 
O. Jespersen dedike a W. Ostwald, e komentas: 
«la tri nomi qui akompanas ica tradukuro (ne en 
versi) suficas por rekomendar ol ad omna 
Idisti». Nu, me ne povis konsultar ita anciena 
revuo, ma fortunoze me havis aceso a plu recenta 


Ido-periodalo, qua en 1962 riimprimis ta 


Otto Jespersen (1860- 
1943), Dana linguisto, 
bele tradukis poemo 
da Goethe ad Ido 
(1914). 


tradukuro, ensemble kun Esperanto-tradukuro da Emilio Pfeffer, 


en paralela kolumni,” e tale me saveskis ke la tradukon di Das 


68 Couturat 1914b: 309. 
© vd. Jespersen 1914: 3-4. 

Göttliche” Jespersen facis lor vizito da Ostwald en København, 
en februaro di 1914. Pluse me konstatis ke la tradukuro da 
Jespersen — bela, tre fidela e senrima (quale la originalo) — 
konsistas ya ek versi, ne nur pro sua imprimal aranjeso, ma anke 
pro sua poetikal konformeso, do me tote ne komprenas pro quo 
Couturat nomizis ol neversa. Yen paralele la originalo Germana 


e la Ido-tradukuro da Jespersen: 


Edel sei der Mensch, 
Hilfreich und gut! 
Denn das allein 
Unterscheidet ihn 
Von allen Wesen, 


Die wir kennen. 


Heil den unbekannten 
Höhern Wesen, 

Die wir ahnen! 

Ihnen gleiche der Mensch! 


Sein Beispiel lehr uns 


Nobla esez homo, 
helpema e bona. 
Nam to sole 
distingas lu 

de omna enti 


konocata. 


Respekto, saluto 

a ta nekonocata sublimi 
nur divinata! 

Homo egalesez li; 


per lua exemplo 


79 *Quoniam Esperanto indijas la pronomo lo, Pfeffer mistradukis 
Das Góttliche kom La dieco, quale se la titulo originala esus Die 
Gottheit... 

Jene glauben. 


Denn unfühlend 

Ist die Natur: 

Es leuchtet die Sonne 
Über Bós und Gute, 
Und dem Verbrecher 


Glünzen wie dem Besten 


Der Mond und die Sterne. 


Wind und Stróme, 
Donner und Hagel 
Rauschen ihren Weg 
Und ergreifen 
Vorüber eilend 


Einen um den andern. 


Auch so das Glück 
Tappt unter die Menge, 
Faft bald des Knaben 
Lockige Unschuld, 
Bald auch den kahlen 
Schuldigen Scheitel. 


46 


ni fideskez a ti. 


Nam ne-sentiva 
esas naturo; 

la suno ya lumas 
sur mali e boni; 
a kriminozi 

ed a maxim boni 


brilas luno e steli. 


Venti, torenti, 

tondro e grelo 

preter-hastante 
bruisas e sizas 

tre rapide 


unu pos altru. 


Tale fortuno 
hazarde kaptadas, 
prenas lore infanto 
lokloza, senkulpa, 
lore la kalva 


kulpoza oldo. 


Nach ewigen, ehrnen, 
Großen Gesetzen 
Müssen wir alle 
Unsreres Daseins 


Kreise vollenden. 


Nur allein der Mensch 
Vermag das Unmogliche: 
Er unterscheidet, 

Wählet und richtet; 

Er kann dem Augenblick 


Dauer verleihen. 


Er allein darf 

Den Guten lohnen, 

Den Bösen strafen, 

Heilen und retten, 

Alles Irrende, Schweifende 


Niitzlich verbinden. 


Und wir verehren 


Die Unsterblichen, 

Segun eterna 
fera legi 

mustas ni omni 
parkurar la cirklo 


di nia vivo. 


Sole la homo 
atingas neposiblo: 
]u distingas, 
selektas, judikas; 
lu sola durigas 


la kurta momento. 


Lu sola darfas 
Premiizar la boni, 
Punisar la mali, 
Kuracar, salvar, 
Kombinar utile 


Omno vaganta. 


E ni adoras 


la ne-mortivi, 


Als wären sie Menschen, quale se li esus homi 
Täten im großen, e facus grande to 
Was der Beste im kleinen quon la maxim bono 
Tut oder möchte. facas e volas mikre. 
Der edle Mensch La nobla homo 

Sei hilfreich und gut! esez helpema e bona! 
Unermüdet schaff er senfatige kreez 

Das Nützliche, Rechte, utila, yusta kozi, 

Sei uns ein Vorbild lu esez modelo 
Jener geahneten Wesen! di ta divinati. 


Apudpozeso dil du texti evidentigas ne nur la fideleso dil 
tradukuro dal Dana linguisto ma anke la extrema koncizeso di 
Ido: la tradukuro ya kontenas 166 vorti e 794 tipi, kontre ke la 
Germana originalo kontenas, rispektive, 185 e 971. Do Ido es 
kapabla expresar lo sama ne nur per min multa vorti ma anke per 
vorti min longa. 

Balde pose, en l'agostala numero di Progreso, recensante 
la mayala numero di Mondo, Couturat mencionas, sen irga 


komento, la «poemeto» Suedia, «da S. L.»"' (t.e. Sten Liljedahl). 


7! Couturat 1914c: 436. 

Ol esis probable la lasta Ido-poemo quan Couturat lektis, 
nam ye la 3-ma di agosto di 1914, en la duesma dio dil generala 
mobilizo por la unesma mond-milito, ta esforcema pacifisto 
subisis mortigiva acidento sur la choseo de Ris-Orangis a Melun, 
kande lua automobilo, duktata da lu ipsa, kolizionis kun plu 
pezoza veturo, duktata da militisti qui portis mobiliz-imperi.”? 
Lore l'agostala numero di Progreso ne ja esis imprimita e 
distributita. Segun fidinda fonto, en junio di 1919 ol ne ja esis 
dissendita.” To segun semblo eventis erste fine dil sequanta 
yaro, nam existas exemplero, aparteninta a H. D. Akerman, sur 
qua esas skribita per krayono «This n° issued Oct. 1920»."* 

Tale finis la unesma epoko di Progreso: sep tomi, 80 
numeri, 4.891 pagini” sub la senfatiga e kompetenta redakto da 
Couturat. La Ido-movado, lore kreskanta e forteskanta, subisis 
dolorigiva bato, ne nur pro la morto di Couturat, ma anke pro la 
unesma mond-milito, qua 1.a. koaktis la idisti anular sua unesma 
kongreso, qua esis eventonta inter la 6-ma e la 8-ma di 


septembro en Luxemburg." 


72 vd. Lalande 1915: 3. 

13 vd. Talmey 1919: 53. 

74 vd. Juste 1994a: 8. 

75 «plu kam 5.000 pagini» segun Juste (1994a: 6): aceptebla nombro, 
se on inkluzas la multa apendici, anke redaktita da Couturat. 

76 vd. Progreso VII, p. 383. 

Segun l'antea citaji on povas konstatar ke la rezervemeso 
o mem explicita rezistado da Couturat koncernante poezial 
tradukado e, precipue, originala poezial kompozado en Ido 
konsequis ne de desprizo di literaturo generale o di poezio 
partikulare, nek de suspekto pri supozebla nesuficanteso dil 
nova linguo en ica feldo, ma precipue de timo pri eventuala 
nociva efiko di poezial licenci sur la komprenebleso e “pureso” 
di la linguo e pri desfavoroza imajo pri la movado inter ciencozi. 
Segun semblo, il tro strikte asociis poeti e poemal kompozado a 
himni, kanti ed agitado di standardi, do precize ad ita aspekto di 
esperantismo qua maxime repugnis lu: la verda folkloro, grava 


minaco, segun il, por la prestijo di la Linguo Internaciona. 

4. Ido-poezio pos Couturat 


Mortinte en agosto, Couturat ja 
ne vidis la aparo, en novembro di 
1914," dil unesma libro-forma Ido- 
poemaro: modesta broshuro, nur 8- 
pagina, sub la titulo Idala poezio, dal 
Sueda dentisto Sten Liljedahl (1871— 
1924).78 Ol kontenas 10 poemi, de qui 


nur du esas originala: Suedia (antee 


aparinta en Progreso, do lektita da Sten Liljedahl (stacanta) ed 
Ignaz Hermann, autori dil du 


Couturat) e Titanic. Le cetera esas unesma libro-forma poemari en 


E | Ido (Graz, 1922). 
tradukita: sis del Sueda, un del Dana ed 


un del Italiana. L’autoro, versimile konciante sua pionireso, sur la 
titul-pagino nomizis la poemi kom Probi. 
Quar yari plu tarde, en 1918, aparis la duesma libro-forma 


Ido-poemaro, sub la titulo Kordio-soni, da Ignaz Hermann, «la 


poeto dil kompato»”, tre interesiva figuro dil movado 


interlinguistikal: naskinta en povra Sloveniana familio, mediko 


77 La verko portas mem preciza dato sur la titul-pagino: «LA 21 NOV. 
1914». 

78 Vivo-dati segun Universala Kalendario 1931-1931, Oficala 
Yarlibro di ULI, 6-ma yaro, p. 73. 

7 Juste 1994b: 19 (che qua me cherpis omna biografial detali pri 
Hermann, ecepte olti pri lua Volapük-agado e lua kontributaji en 
Progreso). 

en l'Austrian armeo, ex-volapükisto (il partoprenis la duesma 
volapükista kongreso, en München, en 1887,8º e kompozis tri libri 
en Volapiik*!), pokope infirmeskinta pro grava falo en 
hospitalo,? il divenis idisto evante ja 62 yari e tamen pleis 
konsiderinda rolo en la Ido-movado dum 16 yari, 1.a. per tre saja 
kontributaji en Progreso, qui helpis la developeso 


e pluprecizesko dil vortaro dil nova linguo. 


Dum la 20-ma yari aparis sis originala 
A mea amoratino 


(On it Dica iud Peta) poemari (uli kontenanta anke tradukita od 
Tu hav diamanti e perli, . . . . 
ka mette deet adaptita peci), da Arthur Schiffmann (Kansoni, 
Quon pluse tu ous havar? 
Me penie kompozar 1926), Gilbert Richardson (Flugo, 1927; Spaco e 
Quon pluse tu volas havar? 
TE amo wen tormenta. tempo, 1928, 2-ma ed. 1929) e Tom Sweetlove 
E men tu ya tote 
Quon pluse tu vos paren 
(Koro-kanti e kansoni en Ido, 1927; Probo-flugi 
Postala karo Kur doe sur Pegazo, 1928; Al modern yunino, 1928). Me 
tradukuro di poemo da 
Heinrich Heine (1920). mencionez anke la libro-forma poezial o teatral 


80 vd. Progreso II, p. 565. 

*! Magabs kil se popakanits koazäno-serbänik («Tri perli ek popul- 
kansoni Kroatian-Serbiana»), Zagreb, 1886, 35 p. | Sonetas festun 
volapükik («Girlando de Volapük-soneti»), 1890, 16 p. | Koyulot 
ela Catilina. Fa Caius Sallustius Cripus. Pelovepolól se latinapük 
in vpi fa Hermann Arminius («La konspiro da Catilina, da Caius 
Sallustius Cripus, tradukita de la Latina a Volapük da Hermann 
Arminius (= Ignaz Hermann)») 1890, Miinchen, 80 p. (vd. 
Haupenthal 1982: 30, 64). 

#2 Ne hazardale il kompozis valoroza kontributajo por pluprecizigar la 
senco di kripla en Ido, sorgoze dicernante ol de infirma (vd. 
Progreso V, p.157). Hermann ya divenis infirma, ma il ne 
kripleskis, nam il konservis omna sua membri. 

verki tradukita da J. Houillon (Polyeuktos martiro, da Corneille, 
1926; Kelka poemi Franca, 1927), Jean Guignon (Esther, da 
Racine, 1927) e Jules Gross (Alpi-Rozi. Legendi e poemi, 1928) e 
la biblala tradukuri da Linus Kauling (Libro dil Proverbi, 1923) 
e Gross (Psalmaro, 5 tomi, kun noti, 229 pagini entote, 1921— 
1927). Anke importanta por poeti esas la Rimaro da Guignon 
(1928) ed Angla-lingua verketo da Richardson pri poetiko 
(Versification in the I.L., 1928). 

Semblas do ke lore la idista poeti ja definitive obliviabis la 
exhorti da Couturat sur la pagini di Progreso. 
Tamen, en 1924, precize dek yari pos la transpaso di 
la Franca filozofo, Josef Weisbart (1887-1946), 
Germana ex-idisto ed autoro di plura projeti di 


auxiliara lingui (Unial, EuropaL? Mondlingvo, 


Medial, ia.) — qua, quankam judikante su 


Josef Weisbart, autoro «neinstruktito», esis experiencoza pri docado di 
di plura projeti pri y 
auxiliara lingui. Esperanto ed Ido a laboristi?” e kom unesma, en la 


revuo Internaciona Socialisto, uzis en ldo la 


83 Lua verko, nur 16-pagina, Europal, kurze Grammatik und 
Begründung, severe kritikesis da Couturat en detaloza recensuro (vd. 
Couturat 1913a: 701—703), a qua Weisbart reaktis per detaloza refuto 
en Europal ipsa, quan Couturat, kun sua tipala justifiko («por restar 
fidela a nia kustumala liberaleso»), senchanje publikigis kun 
adjuntita kurta komento (vd. Weisbart 1913: 109-111). 

84 vd. Weisbart 1909: 134. 

neologismi darfar e mustar,* qui pos multa yari plezos a Piĉ 8° (e 
la unesma mem a Baghy e Bulthuis...)“” — ankore audacis skribar 


ke «Esis la desfortuno di Ido, ke ol tro frue havis kelka adheranti, 


kelka literaturo, kelka editista interesti» 188 


85 vd. Couturat 1909a: 570. 

86 La Cheka esperantista skriptero Karel Pí& (1920-1995), plu konocata 
kom Karolo Piê, havis komplexa e su-kontredicanta atitudo pri Ido. 
Unesme, konfesinte ke sur lua skribo-tablo jacis «Lerno-libri di Ido, 
Esperantido, Occidental ed Intal («Lernolibroj de Ido, Esperantido, 
Occidental kaj Intal»; Piĉ 1989: 7), il uzis tre multa asimilita Ido-vorti 
en sua romani (ne nur darfi e musti, ma i.a. anke diferi, doci, dukti, 
egardi, erst, hik, kom, koram, labio, lakrimo, ma, malado, minima, 
nam, nihilo, olim, pikti, rapti, reda, sempre, silvo, skreno, tekto, tomo, 
vehi, vers, la sufixi -atr, -e, -ed, -if, -oz, la prefixo par-), ma pose il 
kritikis Ido tre severe: «La semblanta “plubonigi” di Ido, kontree, esas 
nediskutebla pazi addope. Ido ne esas “plubonigita Esperanto”, quale 
ol prizas nomizar su, ma nur la unesma termino sur la longa eroroza 
voyo abutanta a nula loko» («La ŝajnaj “plibonigoj” de Ido, kontraŭe, 
estas sendiskutaj paŝoj retren. Ido ne estas “plibonigita Esperanto”, 
kiel ĝi sin ŝatas nomi, sed nur la unua mejloŝtono sur la longa, eraroza 
vojo, kondukanta nenien»; Piĉ 1995: 23). 

87 La Hungarian esperantista skriptero Julio Baghy (1891-1967), anke 
malgre sua desprizo di Ido, deduktebla de lua satira poemo Ĉu Ido aŭ 
Poliglot? — Ne! Desperanto (en Literatura Mondo 1933, januaro, 
p. 14), uzis la verbo darfi en sua romano Hura! (1930, p. 88), imitante 
la exemplo di Hendrik Bulthuis (1865-1945), qua uzis la sama vorto 
en sua Esperanto-tradukuro La leono de Flandrujo (1929, p. 165). 

55 Weisbart 1924: 12. Esas kelke stranja ke ca artiklo en Kosmoglott 
(tre liberala revuo) kompozesis ne en un de lua projeti ma en Ido... 

Tamen la lanso di Occidental (1922) e 
Novial (1928) forte shanceligis la Ido-movado, 
nam multa eminenta idisti ne nur transiris ad ita 
du nova auxiliara lingui ma anke komencis, en 
sua revui, agitar kontre Ido, en qua li vidis 
rivalo plu facile atingebla e vundebla kam 
Esperanto. Tal kombato kelke frenagis anke la 
literatural impetuo da Ido. En la sequanta tri 
yardeki, del antee mencionita poeti, nur 
Richardson duris aperigar libro-forma 
originala Ido-poemari (Naturo ed arto, 1934; 
Fakti e fantaziuri, 1936; Deliberado e revado, 
1938), a qui il adjuntis studiuri pri poetiko 
(Metro e muziko. Esayo pri la rapsodi-arto, 
1932; Ulo pri poezio, 1946). Me mencionez 
anke la 100-pagina libro Populkansoni (1932), 
da Schiffmann ed altri ? e Poemi da Omar 
Kayyam, en bela 64-pagina traduko da Hans 
Brismark (1951). Tamen multa poeti publikigis 


dispersita poemi, original e tradukita, en 


La Germano Ilmari Federn 
(1910-1995) kompozis 
originala poemi (vd. 
Universala Kalendario 
1929, 1930) e fervoroze 
kombatis kontre 
Occidental ma pose 
transiris a la linguo da E. 
de Wahl e same fervoroze 
kombatis kontre Ido... Lua 
unesma kontributajo en 
Cosmoglotta evas de 
1934. Ol esas tradukuro di 
Germana poemo da lua 
matro, Helene Elisabeth 
Schwartz (Federn) (1876- 
1955), qua pro sua amo al 
Finlandana kulturo e 
literaturo donabis a sua 
filio la nomo /Imari 
(abreviuro di //marinen, 
nomo di mitologial figuro 
pleanta rolo en Kalevala). 


82 Federn, Gross, Henry, Lehnigk, Meier-Heucké, Peus, Schwarz, 
Sweetlove, Weferling (segun Mikra Buletino 9. 1932: 3 (101), 


p. 48-49). 

diversa revui, mem en Progreso, qua, riaparinte en 1931, quik 
apertis sua pordi a la liro dil idisti. Sweetlove, per sua originala 


poemo Matinal kansono,” 


inauguris nova ero en la maxim 
importanta Ido-revuo, ma mult altri imitis lua exemplo en la 
sequanta numeri, e tala tendenco ne haltis til nun. 

En la 60-ma yari la Ido-movadon sukusis la 
extraordinara figuro dil Belga advokato Andreas 
Juste (1918-1998), «La Kalocsay di Ido»,”! qua 
brilos dum tri yardeki e fondos la moderna Ido- 
poezio, ne nur per kompozar 18 (!) originala 


poemari?? e du ampla kolekturi de poemi tradukita 


de plura lingui (Bunta garbo, 1978; Voci di saji, 


Andreas Juste, la 1982), ma anke per tre multa artikli e studiuri 
maxim eminenta Ido- 
skriptero tilnuna. publikigita en Progreso ed altra Ido-periodali. 


? Progreso 8. 1931: 81(1). p. 21. 

?! «La Kalocsay de Ido» (Carlevaro 1982: 3). La Hungariano Kálmán 
Kalocsay (1891-1976) esis un del maxim magna esperantista 
skripteri. Carlevaro kompozis plusa studiuri pri Juste, ne nur en 
Esperanto (Carlevaro 1999), ma anke en Ido (Carlevaro 1994; 
1998). Plu recente anke Rodriguez Hernandez (2018) interesive 
analizis plur aspekti pri la verkifado da Juste. 

?? Soneti, 1963; A Couturat, 1966; Pri tolero, 1971; Epistolo V, 1972; 
La serchado, 1972; La fabli dil Olda Korvo, 1973; Epistolo 
sisesma, 1973; Epistolo sepesma. Pri l'idista poeti (I), 1974); De 
divers instanti, 1974; Epistolo IX. Pri nia nuna jorni, 1976; Kontre 
la poluteri, 1978; Vitra perli, 1978; Fabli di la pigo, 1983; Nova 
fabli, 1983; La jaro 1984; La renkontro, 1985; L'amforo, 1987; 
Epigrami, 1993. 

Tamen la literatural agado da Juste ecelis ne nur per skriptado 
ma anke per divulgado. En 1961 il ya komencis kolektar la frukti 
de sua precedanti, kun la helpo da plura idisti, qui donacis ad il 
«anciena revui, libri o mem manuskripti di verki nultempe 
*publisita».?? La rezultajo de ta pacienta kompilado, sivagado ed 
analizado esis dutoma Antologio dil Idolinguo (1973, 1979), en 
qua la Ido-poeti okupas konsiderinda parto. Juste konciis sua 
eminenteso ed unikeso en la panoramo dil Ido-poezio, ma il anke 
agnoskis l'importo di sua precedanti: il ya dedikis sua chefverko 
La serchado (1972), la maxim longa tilnuna poemo en Ido,” 
«Ad omna poeti tre kar / A tanti quanti / Por sua kanti / Selektis 
la linguo sonora / E klara quale pur kristalo», ed il mem 
mencionis la 26 nomi di ti qui, per sua verki, «Preparis plana 


voyo por la bardo».?? 


?3 Tuste 1973: vii. 

2 3037 versi, do preske duople plu longa kam La infana raso (1560 
versi), chefverko dal Skota esperantista poeto William Auld 
(1924-2006), ma plu kam duople plu kurta kam Poemo de Utnoa 
(7095 versi), chefverko dal Katalunian esperantista skriptero Abel 
Montagut (n. 1953). 

95 Juste 1972: i. Yen la 26 nomi: H. Devannes, I. Hermann, S. 
Liljedahl, A. Verzan, G. Lófvenmark, O. Legrand, L. de 
Beaufront, G. Vallaeys, R. Nakhla, J. Houillon, P. Marcilla, A. 
Schiffman, J. Guignon, J. Gross, P. Lehnigk, W. Schwarz, I. 
Federn, P.V. Dimitriev, J. Csatkai, V. Sprogis, E. Ambros, S. 
Quarfood, G. Richardson, T. Sweetlove, H. Brismark, L. Pascau. 


57 


Dum la “Juste-ero” aparis libro-forme nur un originala 
poemaro da altra autoro: Galimatiaso (1988, 2-ma ed. 1997) dal 
Germanino Heidi Neussner (n. 1929). 

Altra importanta figuro, samtempa kam Juste, esis la 
Franco Louis Pascau (1913-1983), qua de 1969 valoroze 
kontributis en Progreso ed altra Ido-revui per rakonti, poemi 
original e tradukita ed ecelis per sua stilo fluanta ed espritoza. 
Tamen il aparigis nur un libro-forma verko, en 1978, nome sua 
tradukuro di Enoch Arden (1864), da Alfred Tennyson (1809— 
1892), olqua divenis la duesma maxim longa poemo en Ido.” 
Pluse, kunlabore kun Tazio Carlavaro (n. 1945), Suisa 
psikiatriisto e poliglota interlinguisto, qua en 
1957, «— lore evante 12 yari — lernis unesme 

Ido e, nelonge pose, Esperanto»,”' il aparigis 


mikra antologio, sub la titulo Modern Ido-poeti 


(1981), qua kontenas originala poemi da 11 


poeti, de qui 7 ne sidas en la 26-noma listo antee Tazio Carlevaro, la maxim 
importanta divulganto dil 


mencionita.” Inter ici, trovesas unesmafoye Ido-literaturo 


% 1118 versi. 

?' « — tiam 12-jaraĝa — lernis unue Idon, nelonge poste Esperanton» 
(Carlevaro 1977: 4). 

2 Yen la 11 nomi: A. Juste, H. Brismark, Sato Kozi, B. Aaronov, M. 
Wiechowski, N. Gaponenko, M. Bouts, V. Sprogis, A. Pormale, 
L. Pascau, A. Rylander. 

exter-Europano, nome la Japoniano Sato Kozi 
(n. 1926), e muliero, nome la Latvo Ausma 
Pormale (1939-1979), qua kompozis sis poemari 
en sua matrala linguo, de qui du publikigesis 
erste postume.” En 1965 el kompozis interesiva 
poemo, titulizita Ido — filiino di Esperanto (ne 


aparanta en la mencionita antologio), de qua me 


cherpas adhike la du unesma strofi: 


Ausma Pormale, Latva 
poeto, l'unika muliero en 
l'antologio Modern Ido- 
Me salutas Esperanto poeti (1981). 


qua naskis per tormento 


en Varshava. 


Me estimas Esperanto 
qua en Paris 
parturis filino — belino. 


Elua nomo es — Ido!!ºº 


9 Atveru logu («Apertas me fenestro», 1966), Izturība 
(«Rezistiveso», 1969), Zem kokiem klausities («Askoltar sub 
arbori », 1973), Tals tals tids spozums («Fora, fora, tala brilo », 
1977, Zvaigznukrusts («Stel-kruco», 1987), Mīlēt mūžam 
(«Amorar eterne», 2004). 

1? Progreso 2014, n-ro 359, p. 22. 

5. Ido-poezio pos Andreas Juste 


La morto di Juste en 1998 ne paralizis la Ido-pegazo, quankam 
olua flugado divenis min intensa. Del preiranta epoko transiris 
precipue H. Neussner, qua aparigis du kolekturi de haiku (Pasema 
Instanti 2000, Haiku-atra poemi 2001) e duris kontributar per 
original e tradukita poemi en Progreso, Ido-saluto! ed Adavane!, e 
Friedrich Porzenheim (n. 1939), qua pos sua poetal debuto en la 
revuo /do-vivo (1992) kontributis per multa originala poemi en 
Progreso ma nultempe aparigis sua kreuri libro-forme. 

Tamen anke nova nomi aparis. La Portugalano Gonçalo Neves 
(n. 1964), qua lernis Ido en 1997, do un yaro ante la morto di Juste, 
debutis en Progreso en 1999 per originala poemo (foleso), quan 
sequis mult altra poeziaji, ne nur originala ma anke tradukita del 
Portugalana, Hispana, Franca, Latina ed Esperanto. Lua originala 
poemi kolektesis libro-forme en 2002 sub la titulo Dazlo. Un de li 
(Dineo) aparis anke en Esperanto-revuo, sen tradukuro, suplemente 
ad artiklo pri lua poezial Ido-agado.'! En 2016 aparis che la 
esperantista editerio Fonto lua tradukuro La gardero di trupi, da 
Alberto Caeiro (t.e. Fernando Pessoa, 1888-1935), olqua divenis la 


triesma maxim longa poemo en Ido.!º? Samyare, en sua esayo La 


101 La Ondo de Esperanto 2002: 4 (90), p. 12. 

102 1026 versi. Ol esas anke la unesma Ido-libro editita da Fonto e forsan anke 
la unesma Ido-libro komprebla en la libro-venderio di UEA. Fonto 
publikigis anke Esperanto-tradukuro da Neves en 2015 (La gardisto de 

vartisto de vortoj («La sorgero di vorti»), qua ganis la duesma premio 
en la esayo-brancho dil Konkursi pri Bel Arti di UEA, la Hispana 
esperantista poeto Jorge Camacho (n. 1966), analizante la poezial 
kariero di Neves, mencionas anke ta du verki, citas fragmento de un 
de lua Ido-poemi e fine adjuntas komparanta kronologial tabelo pri 


lua agado por Esperanto ed Ido. H 


«Guardando o rebanho» («Gardanta la trupo»), bela oleo-pikturo (1893) dal 
Portugalan artisto António da Silva Porto (1850—1893), selektita dal Brazilian 
editisto Gersi Alfredo Bays (n. 1934) por ornar la kovrilo di La gardero di trupi. 


gregoj), do forsan ol es anke la unesma verko tradukita dal sama homo al 
du kuza lingui. 
193 vd, Camacho 2016: 70-71, 75-76. 

Inter 2004 e 2008 la Hispano Fernando Tejón kompetente 


redaktis e profesionale editis 25 numeri di la tre interesiva ed 


okul-plezanta, riche ilustrita revuo Adavane!, en qua aparis, de 


lua plumo, poemi originala e, precipue, tradukita de plura lingui 


(Hispana, Kataluniana, Italiana, Angla) same kam rakonti 


original e tradukita. Anke altra autori ibe publikigis poemi 


original e tradukita, quankam min ofte (la 
Hispani Josep Carles Lainez ed Adrián 
Pastrana e la Japoniano Bebson Takata). 
Tamen Tejón ecelis precipue pro sua ampla 
nepoezial tradukuri de plura lingui: il ya 
tradukis ad Ido du operi (La Traviata, da Verdi, 
e Turandot, da Puccini) qui aparis en 
Adavane!,'” e pose kom pdf-libri (ne plus 
disponebla) e tri klasikaji, qui publikigesis 
unesme en la revuo, e pose kom pdf-libri: La 
Princeto, da Saint-Exupéry (2005, 2013, 2016, 


anke kom papera libro), Pinocchio, da Collodi 


(2006), e Romeo e Julieta, da Shakespeare (2006). 


Va princeto 


àa Antoine de Saînt-Exupér,, 


xx 
Tradukita aden Ido da Fernando Tejón 


No 


he 
p^ 


Editerio Krayono 
ponferrada - Hispania 
2005 


Un del importanta 
tradukuri di klasikaji, da 
Fernando Tejón, 
mencionita anke en la 
internaciona *sito 
http://www.petit- 
prince-collection.com 


Inter 2005 2010 la Irlandana poetino Tatanka (pseudonimo 


di Siobhán Sheehan) publikigis en sua blogo poemi original e 


tradukita e anke rakonti e tale divenis la precipua feminala voco 


1^ Adavane!, 2007, n-ro 21, p. 5-61; n-ro 24, p. 15-77, rispektive. 

dil Ido-literaturo. Uli de elua plu frua poemi ripublikigesis da 


Tejón en ilua revuo.'? 


Tiberio Madonna, rafinita 
poeto, sagaca filologo e 
plurlingua literaturisto, 
un del pilastri dil nuna 

Ido-literaturo. 


5 


En 2009 la Italiano Tiberio Madonna 
(n. 1970) debutis per tri poemi en Progreso" e 
balde divenis la precipua figuro dil Ido- 
literaturo pos Juste, ne nur per sua quar 
intersequanta libro-forma poemari (Guti de 
ombro e guti de lumo, 2010; Pensi, 2011; La tri 
suni 2012; La sonji, 2014) ma anke per la bunta 
revuo La Plumo Idala, di qua il ipsa redaktis 


omna sis numeri inter 2013 e 2015, ed ube sur 


entote 424 pagini aparis multa poemi de lua 


autoreso, originale kompozita o tradukita de plura lingui 


(Italiana, Hispana, Angla, Latina, Interlingua, Esperanto), ultre 


rakonti original e tradukita ed altrasorta artikli e studiuri. Libro- 


forme il aparigis anke kolekturo de fabli, rakonti e “limeriki, sub 


la titulo Fantastikaji (2012), tradukita kolekturo de haiku (60 


haiku Japoniana, 2014), kansonaro (Kansoni Kristnaskala, 


195 Adavane! 2007, n-ro 20, p. 32-37. 
106 N-ro 343, p. 26. 

2017), fablo (La saponbulo, 2017)'% e du rakonti (L'arboro 
dil cielo, 2018; La sonjo furtita, 2018). Madonna esas plurlingua 
skriptero: il ya aparigis 128-pagina kolekturo de fabli e rakonti 
en la Italiana (11 libro rapitore, 2016), ganis du premii en 
tradukal konkurso di Italiana Esperanto-Federuro (2018) e 
verkifis anke en Ido-simila linguala projeti quin il ipsa kreis: 
Euriko (2009), Eurikido (2010) ed Eurikide (2011, ma 
rinomizita kom Interparla en 2012). 

En 2009 debutis en Progreso anke la Hispano Antonio 
Martínez (n. 1976), qua en 2011 aparigis libro-forme kolekturo 
de haiku e senryu (Kovrita voyo) e duras publikigar en sua blogo 
poemi original e tradukita, precipue haiku. Segun semblo, ne 
realeskis do la olima prevido ke, pos la morto di Juste, «la futuro 


dil Ido-literaturo ne esas esperigiva»...!?? 


107 Exter ica kolekturo, Madonna publikigis anke Lulkansono por Iesu, 
quan il kompozis en la Italiana (Ninna nanna Pargoletto) e pose 
tradukis, kanteble, al Hispana, Angla, Ido ed Esperanto. La Ido- 
tradukuro esas lektebla hike: 
http://ido-poezio.blogspot.com/2016/12/lulkansono-por-iesu.html 

108 Existas anke Esperanto-versiono (La sapveziko), quan Carlo 

Minnaja tradukis del Italiana (Literatura Foiro 2018, n-ro 296, 

p. 363-366). 

«la estonto de la Ido-beletro ne estas esperplena» (Carlevaro 1999: 

136). 


109 

Inter 2011 e 2015 aparis en 6 numeri la 
ilustrita periodalo Gazuyi (ne dependanta e ne 
frequa jurnalo Idoza),! kompetente redaktata 
dal Franco Lenadi Moucina, qua aparigis en ol 
poemi e rakonti original e tradukita del Franca 
e Hispana. En la mencionita jurnalo aparis anke 
literatural kontributaji, original e tradukita, da 
Tom Wood. 


La lasta numero di Gazuyi, 
aparinta en januaro di 2012. 


Me mencionez anke la yuna Kanadano 
Gilles-Philippe Morin, qua publikigis originala poemi en sua 
blogo, e anke, pro lia tradukuri prozal, en revui 
o libro-forme, i.a. la Britaniani David G. 
Weston (1952) e James Chandler!!! e la 
Germani Alfred Neussner (n. 1927),!? Jürgen 
Viol, Günter Schlemminger e mem Hermann 


Philipps (n. 1945), qua esas (de 2014)... la cifal 


Hermann Philipps, la nuna di D 
1 Volapük! 
cifal di Volapük, okupesas H 
anke pri Ido. 


110 Omna numeri esas konsultebla che: 
http://panglosa.chez.com/gazuyi/gazuyi.html 

!!! Chandler publikigas sua literatural tradukuri anke en sua “sito: 
http://interlanguages.net/yindex.html 

112 Lua maxim remarkinda tradukuro esas Merhameh (2007), ne nur 
pro la famo di la verko e la reputeso dil autoro (Karl May, 1842— 
1912), ma anke pro ke ol editesis bilingue da ne-idista editerio 
(Karl-May-Verlag, en Bamberg). 

Tamen la precipua novajo dil Ido-literaturo en ica 
periodo konsistas en ke ol facis inkursi en feldi til lore virga. La 
honoro kompozir la unesma originala Ido-romano apartenas al 
Arjentiniano Eduardo A. Rodi (n. 1971), qua pos unesma provo 
en 2005 (La sucedanto), publikigis en 2007 la romano 
Narkotanti.!!3 Lua exemplo sequesis dal Mexikiano José Cossío 
Ramírez (n. 1972) per dutoma ampla cienco-fiktiva romano: 
L'Aventuri dil Amazonia: Unesma Kontakto (2008), L 'Aventuri 
dil Amazonia II: Gravito Zero (2008). Balde aparis plusa cienco- 
fiktiva romano, cafoye pri interlinguistiko (Habemus LIA, 
2010), dal Valenciano Partaka, qua pos quar yari publikigis 
duesma romano, nun pri religiala temo (Evangelio segun 
Partakael, 2014). Samyare la Usano Brian E. Drake (n. 1957) 
aparigis la maxim dika (337-pagina) untoma Ido-romano tilnuna 
(Sencesa bruiso, 2014).!!4 Quar yari plu tarde, Drake regalis la 
Ido-lekteri per revizita e korektigita versiono di ta verko, sub la 
titulo La aboyanta lando (2018), e anke Madonna iniciis su en 


ta jenro (L 'asasino di Goncalo, 2018). 


1? Recensuro da Partaka en Progreso 2008: n-ro 339, p. 4. 

H4 Per privata e-postala mesajo ye 2018-11-11 Drake informis me ke 
1l unesme kompozis ica romano en Esperanto e pose rikompozis 
ol en la Angla e fine en Ido. La Angla versiono (A constant noise) 
publikigesis en 2016. 

Drake, cetere, divenis un del maxim 
produktiva Ido-skripteri tilnuna.!! Ultre la 
mencionita romano, ekiris lua atelieron anke 
du novelari (Nokto-gardeno, 2014; Pagini 
trovita en fango, 2018), teatrajo (La Krulo di la 


domo di le Usher, 2018) e du poemari (Poemeti 


. Brian E. Drake esas tre 
por puereti, 2018; Astoneso, 2018). Pluse, en produktiva ed 


entraprezema Usana Ido- 
skriptero plurjenra. 


lua dika (222-pagina) Angla-lingua poemaro 
Collected Poems 1976—2016 sidas anke non 
originala Ido-poemi. Pluse il tradukis ad Ido impresiva quanto 
de literaturaji plurjenra, precipue de la Angla, ma anke del 


Franca. !!° Ultre to, il publikigis anke plura *videi kun kansoni e 


115 Ante sua Ido-debuto, cetere, il skriptis anke en Esperanto ed en 
2007 il mem ganis la duesma premio dil teatrala brancho dil UEA- 
Konkursi pri Bel Arti, per la verko Koroj en mallumo. 

116 Epistolo da Epikouros a Menoikeos (2014), Du dramati, da Lordo 
Dunsany (2014), La sorcisto de Oz, da L. Frank Baum (2017), La 
dementulo, da Khalil Gibran (2017), Tri melodramati gotika (La 
Muelisto e sua bando, da Isaac Pocock; La kabano di la arbor- 
hakisto, da Samuel J. Arnold; Frankenstein o La homo e la 
monstro, da Henry M. Milner, 2018), Revoluciono ed altra esayi, 
da Jack London (2018), Kandido, da Voltaire (2018), Dramati 
expresistala. Kin teatraji (Ocidero, espero di homini, da Oskar 
Kokoschka; Sancta Susann, da August Stramm; La homi, da 
Walter Hasenclever; La nemortivo, da Yvan Goll; L'adicion- 
mashino, da Elmer Rice, 2018), Konan la Barbarulo, da Robert 
Howard (2018), Salome, da Oscar Wilde (2018), Gotika noveli 
(Sinioro Bertrand : fragmento, da Anna Laetitia Aiken; Naraco 
remarkinda, da Richard Cumberland; La nigra foresto ; od, La 

deklamata poemi (original e tradukita). Un de li esas la patetika 
marcho-ario La Mondo Idala, qua aparis kom video en 2016, "7 
segun particiono kompozita en 2010." 

Partaka, same, ne limitizis su per la du mencionita 
romani. Libro-forme il aparigis anke kolekturo de citaji (Citaji, 
2007), Ido-proverbaro (Dicaji, 2013) e kolekturo de tradukita 
espritaji (Espritaji, 2017)“ e publikigis original e tradukita 


poemi en diversa interretala forumi, precipue che ICO (Ido- 


) 120 
T 


Català-Occitan quan il ipsa fondis en 2004 e de lore 


seninterrupte administras e vervoze animas. Pluse, Partaka esas 
un del precipua kunlaboranti dil interesiva ed unika revuo Posta 


Mundi, en qua publikigesas artikli en plura auxiliara lingui e 


linguala projeti, e di qua aparis 30 numeri inter 2011 e 2018.?! 


En ica periodalo Partaka til nun publikigis multa poemi e prozaji, 


kaverno di morto ! : anonima; Raymond : fragmento, da “Juvenis”; 
La manuo sangifanta ; od, La kalico fatal: anonima; Albert de 
Werdendorff ; od, L'Embraco noktomezal, da Sarah Wilkinson; 
L'aventuro di la studento germana, da Washington Irving; La 
patrocidinto punisita : anonima, 2018). Omna libro-forma verki 
da Drake esas deskargebla che: 
https://www.ido-kulturo.tk/e-libri/libri-da-brian-drake 

117 https://www.youtube.com/watch?v=zxwiRXvcYCs 

118 https://archive.org/details/IDOMARCHO 

112 Omna libro-forma verki da Partaka esas deskargebla che: 
www.ido-kulturo.tk/e-libri/libri-da-partaka 

120 https://es.groups.yahoo.com/neo/groups/idocatalaoccitan/info 

?! Omna numeri esas deskargebla che: 
http://jurnal.postamundi.org/ 

original e tradukita, ne nur en Ido ma anke en sua propra Ido- 
simila linguala projeto Populido. Inter oli certe meritas emfazon 
lua kompleta Ido-tradukuro di The Prophet (1923), konocata 
verko dal Libanan-Usana poeto, esayisto e piktisto Khalil 
Gibran (1883-1931), olquan Partaka publikigis chapitrope, sub 
la titulo /la Profeto, en singla numero di ta revuo. 

En la revuo Letro Internaciona aparis anke la unesma 
*kartuni en Ido, tradukita da olua redaktero, la Franco Jean 
Martignon (n. 1944), anke autoro di du libro-forma originala 
rakonti (La suno di Tiahuanako, 2004; Skandalo en Roseringen, 
2005) e di 318-pagina bunta Antologio (2016) ek lua propra 
artikli original e tradukita, aparinta en la 
mencionita  periodalo ed en Kuriero 
Internaciona. En Progreso publikigesis plusa 
kartuni, tradukita dal Franco Robert Pontnau 
(n. 1947), emerita docero pri la Germana, 


extraordinara poligloto, larja-menta 


Robert Pontnau verkifas praktikanto di plura lingui auxiliar e nefatigebla 
en Ido, Esperanto, Volapük 


ed Interlingua. voyajero,!22 


qua pose tradukis ad Ido e 


12 Pri lua voyaji en Europa, Azia ed Afrika aparis interesiva raporti en 
Progreso (exemple, Du semani en Madeira, n-ro 370, 2018, p. 9— 
15; Plura yari pose. Tri Skandinaviana chefurbi, n-ro 371, p. 8— 
21) e anke libro-forme: GDR 66 (2006), Bolero Trista, viditaji en 
Kuba en la yaro 49ma di la revoluciono (2007), Le du Armenia. 

publikigis en 2008 anke la desegnita rakonto La komto de Monte 
Christo. 


Me mencionez anke la 


Nederlandano Hans  Stuifbergen (n. | 

1961), ne nur pro lua libro-forma prozal herison i 
tradukuri de lua matrala linguo !°3 e lua an, SE 
longa duperioda redaktado di Progreso, E Did 


ma anke pro la redaktado di la buletino La 
. . . Un del Ido-tradukuri da 
kordiego geyal, letro di novaji por geyi e Stuifbergen: La herisoni (1999), 
dal Nederlandana skriptistino 
Rymke Wiersma (n. 1954). 


2001),' en qua aparis i.a. kelka poemi Originala E egeltjes 


lesbiani tra la tota mondo (1996- 


tradukita da lu, e pro lua ilustrita slangala 
dicionarieto Parolacho! (1997),'2 en qua il propozis plura vorti 
grosiera, qui balde radikifis.'?“ Ica verko certe faciligis la laboro 


da Pontnau, qua audacis mem tradukar del Italiana e publikigar 


Pluse, il tradukis del Franca anke la rakontaro La naufrajinti di 
Zamora, da Renĉ Lortac (2008). 

73 La herisoni, da Rymke Wiersma (1999), La Spegulo Granda, da 
Mohammed Mrabet (2001), Arthur Rimbaud, da Renĉ Zwaap 
(2002), Stono di Helpo, da Hans Warren (2004). 

7^ 10 del 19 numeri es konsultebla che: 
http://www.angelfire.com/id/Avance/LKGarkivo.html 

125 La verko es konsultebla (sen la ilustruri...) che: http://www.ido- 
vivo.info/parolacho.html 

126 Exemple, bugar (A bugger), dildo (A dildo), felaciar (L fellatio), 
futuar (L futuére), kunilingo (L cunnilingus), kolyono (I coglione), 
kunio (retroderivajo de kunilingo), picho (H picha). 

en 2011 la unesma libro-forma pornografiajo en Ido (La 
lupanaro, pornografiala historio pri lupanaro lor la fashismo en 
Italia)... 

Dum sua marcho la Ido-movado ne ignoris la literaturo 
di Esperanto. Carlevaro ya komencis redaktar en 1971, e 
publikigis en 1977, ampla Esperantal antologio en Idolinguo, 
nun desfacile aquirebla,'?” en qua aparas poemi da 49 Esperanto- 
poeti en Ido,'?® tradukita da lu ipsa e polisita da Juste, e anke 
biografial indiki e literatur-kritikala noti pri singla autoro. Neves 
tradukis e publikigis en Progreso plura poemi da plu recenta 
Esperanto-poeti (Browne, Camacho, Fernández), e di La Espero 
existas, segun quante me savas, adminime quar tradukuri en Ido 
(da Schneeberger, Carlevaro, Neves e Madonna). Tal intereseso 
pri la literaturo di Esperanto ne cesis. Exemple, recente aparis 


bela dupagina poemo da Madonna, sub la titulo La orfana 


127 Me jus saveskis ke aparos duesma edituro, revizita, en januaro di 
2019. 

128 Yen la kompleta kronologiala listo: Zamenhof, Frenkel, Deshkin, 
Karolczyk, Privat, Kalocsay/Peneter, Baghy, Tárkony, Dresen, 
Kurzens, Adamson, Maura, Carlsson, Jevsejeva, Szilágyi, 
Mikhalski, Hohlov, Nekrasov, Baranyai, Deij, Newell, Schwartz, 
van Schoor, Baudouin, Thévenin, Grau-Casas, Núñez Dubüs, 
Ossaka, Auld, Sadler, de Kock, Ragnarsson, Dobrzyñski, 
Georgiev, Logvin, Skaljer-Race, Nogueira, Mattos, Urban, 
Urbanova, Ueyama, Murata, Tomita, Tanaka, Yamada, 
Miyamoto, Conterno, de” Giorgi, Walraamoen. 

von, HIH dedikata al Brazilian Esperanto-poeto Paulo Silas 
(1990-2017), qua tro frue interruptis sua enkorpa vivo. Esus 
dezirinda simila atenco e ciencal okupeso dal esperantista 
intelektozi pri la Ido-literaturo e la Ido-fenomeno generale, vice 
la kustumal stereotipuri, omisi, celi e “mi-veraji”.!50 Se tala 


kultural ed interlinguistikala kambio divenus plu ofta, plu 


122 Adavane!, mayo 2018, n-ro 27, p. 25-26. Madonna kompozis ica 
poemo originale en Esperanto, publikigis ol en la retala revuo 
Penseo (marto 2018, n-ro 317, p. 1—2) e pose tradukis ol preske 
vortope por la mencionita Ido-revuo. Balde pose aparis altra 
Esperanto-versiono, kun biografiala noti pri Paulo Silas («La orfaj 
vortoj», Literatura Foiro, oktobro 2018, n-ro 295, p. 266-267) 
Tamen ica versiono ne esas exakte egala. La unesma versioni en 
Esperanto ed Ido ya kontenas du versi qui mankas en la triesma 
versiono, ed olca kontenas tri versi qui mankas en olta. Anke 
l'aranjeso dil versi ne esas la sama. En Literatura Foiro, probable 
pro interveno dal redaktero, la versi esas ya plu kondensita, mem 
plu kompresita, nam singla grafika verso kontenas adminime du 
reala (t.e. ritmala) versi, quo igas la poemo plu prozatra, do min 
bela. 

130 Yen simpla exemplo, inter mult altri: la Ora libro de la Esperanto- 
movado (1937), mencionante la figuro dil Suisa pastoro e 
stenografisto Friedrich Schneeberger (1875-1926), regalas la 
lekteri per yena komento (p. 61): «Quankam ilu livis la movado, il 
multe servis ol en la komenco, dum kelka yari» («Kvankam li 
forlasis la movadon, li multe servis $in en la komenco, dum kelkaj 
jaroj»). Do la redakteri preferis omisar la grava fakto ke il divenis 
idisto e dum 18 yari pleis importanta rolo en la Suisa ed internaciona 
Ido-movado (vd. Künzli 2006: 809—810). Ne kontenta pri ta omiso, 
li mem permisis a su adjuntar yena misterioza rumoro: «On dicis pri 
lu ke il volunte durigus, se il esus libera selektar!» («Oni diris pri li, 
ke li volonte daŭrigus, se li estus libera elekti!»)... 

intensa e plu profunda, forsan nul esperantista intelektozo itere 


dicus ke Ido «povas esar karakterizata ulsence kom Esperanto 


131 


sen homaranismo, sen akuzativo e sen supersigni»... 


ó 


^ SNP 
Guti de ombro 


e guti de lumo 


kun prefaco da Ferdinand Móller 


Tri del quar originala poemari da Madonna. La qualeso dil 
moderna Ido-poezio e la duranta existo di “sendefekta” prozala 
stilo pruvas ke la timi da Couturat esis senfundamenta. 


131 «povas esti karakterizita iusence kiel Eo sen homaranismo, sen 
akuzativo kaj sen supersignoj» (Künzli 2006: 794). 

6. Konkluzo 


Kontraste ad Esperanto, la voyo di Ido adsur Parnaso esis 
aspera e lenta. Ulsence la itinerarii di la du kuza lingui esis 
inversa. Esperanto naskis kom poeziala linguo e pose adaptesis 
a cienco e tekniko, kontre ke Ido naskis kom linguo ciencal e 
teknikal e pose adaptesis a poezio. Tamen la adapteso di 
Esperanto a cienco e tekniko esis plu facila e plu rapida kam la 
adapteso di Ido a poezio, nam Ido devis afrontar la rezistemeso 
di Couturat kontre poezio, dum ke Zamenhof nule obstaklizis la 
uzo di Esperanto en cienco e tekniko. 

Ka la rezervemeso di Couturat — ilqua, segun Juste 
(1998: 16), «neglijis la rolo di original literaturo» — esis 
justifikebla? Nu, se on regardas ed analizas la nuna uzado di Ido, 
on konstatas ke la licenci, tante prizata da poeti — ed olim tante 


timata da Couturat!!32 


—, generale ne transiras a texti e paroli 
nepoezial e do ne “domajas” la linguo. Poezio esas aparta fako, 
ma Couturat probable ne intelektis o ne aceptis lo. Exemple, pri 
elizioni — temo ofte mencionata da Couturat —, on savez ke, 


en lua tempo, l'unika eliziono oficale permisata da la lora Ido- 


132 Madonna (2017: 42), komentante la rezolvo da Couturat interdiktar 
poezio, juste argumentas ke la motivo alegata dal Franca filozofo 
«por “rekortar la ali” di la poeti [...] ne semblas suficanta por 
justifikar rezolvo tante grava e radikala e, segun me, ecesanta». 

Akademio esis olta dil artiklo-vokalo (/' vice /a) e dil adjektival 
dezinenco (exemple, bel vice bela). Tamen, pos la morto di 
Couturat, l'Akademio en 1928 aceptis anke la eliziono dil 
as-dezinenco di verbi (exemple, es vice esas, vol vice volas), ed 
en 1929 ol aceptis anke olta dil dezinenco di quar specal adverbi 
ante vorto komencanta per vokalo.!“ Nu, tal elizioni apene 
uzesas en prozo o parole, ecepte olti dil artiklo-vokalo (tre ofta), 
dil adjektival dezinenco (kelke ofta pos m, n, r o I, kande la 
sequanta vorto komencas per vokalo)? e di es (kelke ofta). 
Pluse, ja de longe Ido-poeti ofte elizionas la dezinenco di 
substantivi (do quaze retrovenante al fora tempo di Lingwe 


Uniwersala!) e la dezinenco di altra adverbi ultre la mencionita 

quaro, precipue en traduki, ^ sen endanjerigar la linguo 


nepoezial, sive parole, sive skribe. 


133 La eliziono dil adjektival dezinenco posibligas i.a. rimifo di 
adjektivo e verbal infinitivo, quo esas neposibla en Esperanto. Yen 
exempla verso-paro: «Ka ni ne restas sempre solidar / kun ti, de 
qui ni povis heredar?» (Juste 1984: 126). 

134 ank, ankor, apen, kand vice anke, ankore, apene, kande, rispektive. 

135 Exemple: kar amiko, util expliko, babilem infanto, meskin 
argumento. Ol esas kelke ofta anke che dezir-expresuri, mem 
kande la duesma vorto ne komencas per vokalo, exemple: bon 
apetito!, bon jorno!, bon voyajo!. 

136 Exemple, en recenta Ido-tradukuro di desfacile tradukebla 28-versa 
poemo dal Valenciana poeto J. Roíç de Corella, Partaka uzis ne 
min multe kam 39 elizioni, tale distributita: substantivi (15), 
adjektivi (8), artiklo (7), adverbi (6), verbi (3). Ad ici il adjuntas, 
kom novajo, eliziono dil final vokalo dil prepoziciono di avan ica: 
d'ica. Pluse, il anke rekursis al specal artiklo le por pluraligar 

Esas posibla, quankam desfacile pruvebla, ke la inicio — 
en la tempo di Couturat — e posa plioftesko dil eliziono dil 
substantivala dezinenco che Ido-poeti rezultis de Esperantala 
influo. Se tale esas, me, kom poeto, judikas ol kom bona influo, 
richigiva. 

To pruvas ke kulturala kambii inter talentoza e larja-menta 
interlinguani esas dezirinda ed efektiginda. 

Irga-kaze, quale Juste (1982: 3) atencigis, «Nia melodioz 
Interlinguo ne plus bezonas nova pruvi di sua poezial apteso ; ni 
povas nun uzar ol tote libere por nia intelektal plezuro, ed 
espereble anke por amika lekteri». 

E tale il agis, malgre «I° astoniva judiko dil Idista pioniri 
pri poemi e poeti».!5” Advere, poezio esis lua «sulko», ed il 


«persevere plugis ol dum preske du yardeki». !3S 


elizionita substantivo, exemple: «le ciel», quankam la oficala 
gramatiko rezervas ica artiklo nur por la okazioni, kande ne esas 
posibla pluraligar la sequanta vorto, exemple, “le x”, “le 
Neussner”. Ja en Apud Ravino di Algadins, tradukuro di Vora el 
Barranc dels Algadins, dal Valenciano Teodor Llorente (1836— 
1911), aparinta en Ido-kalendario 2018 (p. 2-3), Partaka uzabis du 
“le-aji”: «le mueley”»; «le paser’». Juste, mem plu kurajoze, uzis 
en sua poemi anke la elizionuro nel (= en la). Tamen lua poemi — 
same kam la mencionita tradukuro da Partaka — restas 
komprenebla, fluante lektebla e facile kantebla. 

137 Juste 1978: ii. 

158 ibidem. 

Hans Warren 


Stono di Helpo 


Expozo di moderna Ido-verki en Expolingua Berlin (2018-11-16). 

Movos krulant la stelo tramontana 


Movos krulant la stelo tramontana, 
ele ciel', sam-temp, falos pecope, 

la fairo alt koldeskos en la sfero 

e, che l'infraj', on vidos la ter-centro, 
tintit ye sang' prizentos su la luno 

e, tote obskur, la sun' perdos la formo, 
ante ke, iter, da me vu esos servita. 


E mea korp’, de haro til haluxo, 

vu regardant, esez parpecigita 

e, polveskint, ne havez sepulturo, 
nek volez on tal kriminoza cindro; 
nek darfez lang’ dicar, per ula jiro, 
«Bona repoz'» al anmo pardamnita, 
se Deo las, ke me povez vidar vu. 


J 


. Roíc de Corella 
(1435 - 1497) 


E se ver es, ke me a vu dicis «damo», 
perdez la yar' mea naskala dio, 
e mea nom”, ad omni abomininda, 
ne esez, che l mond’, person’ qua lun mencionez, 
o, mem plu bon: del pensi dil homaro, 
pasigez on ventatre mea eso. 
Originale kompozita en la 


On kredez fals la vivo, quan me vivis, Valenciana (c. 1458) 

nul koz” de me restez en la planeto, 

e se, ay-las!, d'ica korp' kelko restus, Ido-tradukuro da Partaka 
esez manjat dal sovaja bestiaro: 

singl animal' prenez nura centimo, (Ido-kalendario 2019, p. 2 -3) 


por ke centlok esez mea sepulkro; 
ke l' cisa mond' ne trovez mea karno, 
nek povez on duktar me a rivivigo. 

Indexo di lingui 


(Lingui auxiliar aparas kursive) 


Angla: 9, 41, 53, 62—64, 66, 
67, 70. 

Dana: 51. 

Esperantido: 54. 

Esperanto: 5—8, 10, 12, 14, 
15, 17, 18, 26—29, 36, 43, 
53—55, 59—61, 63, 64, 66, 
67, 69, 71—74. 

Eurikido: 64. 

Eurikide: 64. 

Euriko: 64. 

Europal: 53. 

Franca: 18—20, 23, 60, 65, 
67, 70. 

Germana: 15, 28, 35, 41, 45, 
48, 69. 

Greka: 32. 

Hebrea: 42. 

Hispana: 7, 60, 62—65, 70. 

Ido: 5, 6, 17, 18, 23, 26, 29, 
31-33, 35, 36, 38-40, 42— 
45, 48-69, 71—74, 76, 77. 

Ilo: 31. 

Intal: 54. 


90 


Interlingua: 6, 63, 69. 
Interparla: 64. 

Italiana: 51, 62-64, 70. 
Kataluniana: 62. 
Kroatiana: 52. 

Langue Bleue: 18. 
Latina: 19, 20, 22, 60, 63, 70. 
Latva: 59. 

Lingvo Universala: 8, 40. 
Lingwe Uniwersala: 7, 75. 
Medial: 53. 

Mondlingvo: 53. 
Mundial: 43. 
Nov-Esperanto: 43. 
Novial: 55. 

Occidental: 36, 54, 55. 
Populido: 69. 
Portugalana: 42, 43, 60. 
Rusa: 7. 

Serbiana: 52. 

Sueda: 51. 

Unial: 53. 

Valenciana: 78. 

Volapük: 51, 52, 65, 69. 


Indexo di loki 


Bamberg: 65. 
Berlin: 4, 77. 
Bethlehem: 22. 
Caen: 28. 
Cóthen: 33. 


Coulange-la-Vineuse: 28. 


Dresden: 27. 

Espinho: 2. 

Etain: 28. 

Frankfurt: 20. 

Graz: 51. 

Kgbenhavn: 45. 

La Chaux-de-Fonds: 5. 
Luxemburg: 49. 
Madrid: 39. 


Melun: 49. 

Miinchen: 52. 
Nürnberg: 10. 

Odesa: 14. 

Paris: 19, 22, 23, 30, 59. 
Parnaso: 7, 74. 

Porto Alegre: 42. 

Rio Grande do Sul: 43. 
Ris-Orangis: 49. 
Roma: 22. 

Sparta: 35. 

Varshava: 59. 

Verdun: 23, 28. 
Zagreb: 52. 


Indexo di imaji 


(Ido-imaji aparas nekursive) 


Beaufront, L. de: 38. 

Belmont, L.: 9. 

Carlevaro, T.: 58. 

Couturat, L.: 18, 23. 

Dambrauskas, A.: 16. 

Devjatnin, V.: 14. 

Drake, B. E.: 67. 

Enkhiridion o Manu-libro di 
Epikteto: 32. 

Expolingua Berlin: 77. 

Federn, I: 55. 

Gazuyi: 65. 

Guardando o rebanho: 61. 

Heine, H.: 40, 52. 

Hermann, I: 51. 

Jespersen, O.: 44. 

Juste, A. 56. 

KCE: 5. 

Kofman, A.: 36. 

La Esperantisto: 11. 


La Liro de la Esperantistoj: 12. 
La Marche à l'étoile: 22. 
Liljedahl, S.: 51. 
Lorenz, F. V.: 42. 
Madonna, T. 63, 73. 
Parnaso: 1. 

Philipps, H.: 65. 
Pontnau, R.: 69. 
Pormale, A.: 59. 
Progresido: 29. 

Reicher, E.: 27. 
Reymond, A.: 26. 

Roíç de Corella, J.: 78. 
Spartano montranta ebria 
hiloto a sua filii: 35. 

Stuifbergen, H.: 70. 
Tejón, F.: 62. 
Weisbart, J.: 53. 
Zamenhof; L. L.: 18, 20. 

